sagorsarker/bangla-wikipedia huggingface dataset:
টারজান

টারজান একটি কাল্পনিক চরিত্র। এই শব্দের মানে "সাদা চামড়া"। এডগার রাইজ বারোজ এই কমিক্স চরিত্রের রচয়িতা। পূর্ব আফ্রিকার পটভূমিতে এই চরিত্রের গল্প। এই চরিত্রকে নিয়ে উপন্যাস, ছায়াছবি হয়েছে। টারজান চরিত্রে অভিনয় করেছেন ওলিম্পিক তারকা সাঁতারু জনি ওয়েস্মুলার।
এক জাহাজ যাত্রাকালে নাবিকরা তাদের ক্যাপ্টেনকে মেরে ফেলে। এবং এক ইংরেজ দম্পতিকে আফ্রিকার বনে ছেড়ে দেয়। পরে সেই দম্পতিও মারা যান। তাদের ছেলেকে গরিলা জাতীয় জীবেরা বড় করে। তার নাম দেয় টারজান বা সাদা চামড়া। পরে দারন্ত পরিবার টারজানকে উদ্ধার করে। জেন টারজানের প্রেমিকা। "টারজান অফ দ্য এইপস" উপন্যাসে টারজানের প্রথম পরিচিতি হয়।
বাজার

বাজার এমনি একটি লেনদেন পদ্ধতি, সংস্থা, সামাজিক সম্পর্ক অথবা পরিকাঠামো যেখানে মানুষ বস্তু বা অন্য কর্ম-দক্ষতা বিনিময় করে সামগ্রিক অর্থনীতিতে অংশগ্রহণ করে। এটি ক্রেতা এবং বিক্রেতার মধ্যে সরাসরি সংযোগ স্থাপনকারী একটি কর্ম ব্যবস্থা। প্রতিযোগিতা যেকোনো বাজারের একটি অপরিহার্য অংশ। বাজার সৃষ্টি করতে হলে ন্যুনতম তিন পক্ষের প্রয়োজন, যাতে করে কমপক্ষে যেকোনো একদিকে প্রতিযোগিতা বিদ্যমান থাকে। বিভিন্ন প্রকারের বাজার আয়তন, পরিধি, ভৌগোলিক অবস্থান, পরিচালনকারী সম্প্রদায়, বস্তু বা কর্ম দক্ষতার ভিত্তিতে বিভক্ত করা যায়। যেমনঃ গ্রাম গঞ্জের সাপ্তাহিক ও দৈনিক কৃষি পণ্যের হাট- বাজার, বিপনী বিতান, বৃহৎ বিপণন কেন্দ্র, আন্তর্জাতিক মুদ্রা ও পণ্য বাজার, শেয়ার বাজার ইত্যাদি।
সাধারণ অর্থনীতির সংজ্ঞা অনুযায়ী, বাজার এমনি একটি আর্থ-কাঠামো যা একাধিক ক্রেতা ও বিক্রেতার মধ্যে যেকোনো প্রকারের পণ্য, কর্ম-দক্ষতা এবং তথ্য বিনিময়ে সাহায্য করে। অর্থের বিনিময়ে যে আদান প্রদান হয়ে থাকে তাকে নগদ লেনদেন বলা হয়। যেকোনো পণ্য বাজারে অংশগ্রহণকারী সকল ক্রেতা-বিক্রেতা সম্মিলিতভাবে সেই পণ্যের মূল্য নির্ধারণ করে থাকে। অর্থনীতিতে 'চাহিদা ও যোগানের' উপর ভিত্তি করে মূল্য নির্ধারণের বেশ কয়েকটি তত্ত্ব রয়েছে।
সাধারনতঃ বাজার বলতে আমরা যা বুঝি - যেমন বিভিন্ন পণ্য দোকানের সমাহার - সেইসব বাজার পরিচালিত হয় আরো কয়েক প্রকারের বাজার ও পরিকাঠামোগত ব্যবস্থাপনার দ্বারা। ব্যবসায়িক আদান-প্রদানের ধরনের ভিত্তিতে বাজারকে কয়েকভাগে বিভক্ত করা যায়।
আয়তন বা পরিধির ভিত্তিতে বাজার
সময়ের ভিত্তিতে বাজার
প্রতিযোগীতার ভিত্তিতে বজার
আর্থিক বাজার
আর্থিক বাজার তরল সম্পত্তির বিনিময় করে।
২০০৮ গ্রীষ্মকালীন অলিম্পিকে ব্যাডমিন্টন - বাছাইপর্ব

চীনের বেইজিং-এঅনুষ্ঠিত ২০০৮ গ্রীষ্মকালীন অলিম্পিকে ব্যাডমিন্টন প্রতিযোগিতায় মোট ১৭৩জন প্রতিযোগী প্রতিদ্বন্দ্বিতা করেন। এদের মধ্যে ১৬টি জুটি ডাবলসে, ৪১ জন পুরুষদের সিঙ্গলসে আর ৪৭জন মহিলাদের সিঙ্গলসে অংশ নেন।
২০০৮ সালের ১লা মে তে প্রকাশিত বিশ্ব ব্যাডমিন্টন ফেডারেশনের (BWF) ক্রমতালিকাই ছিল প্রধান যোগ্যতা নির্ণায়ক মাপকাঠি। এটি ডাবলসের জন্য ১৬টি জুটি ও সিঙ্গলসের জন্য ৩৮জন প্রতিযোগী বাছাই করে নিম্নলিখিত পদ্ধতিতে:
প্রতিটি মহাদেশের অন্ততঃ একজন করে প্রতিযোগী যাতে প্রতিটি বিভাগে অংশগ্রহণ করতে পারে, তা নিশ্চিত করা হয়। যদি উপর্যুক্ত বাছাই পদ্ধতিতে তা সম্ভব না হয় তাহলে, সর্বোচ্চ ক্রমের প্রতিযোগী/জুটিকে বেছে নেওয়া হয়। যদি কোনো প্রতিযোগী/জুটিই ক্রমপর্যায়ে না থাকে, তাহলে সাম্প্রতিকতম মহাদেশীয় চ্যাম্পিয়নশিপজয়ীকে বেছে নেওয়া হয়।
আয়োজক দেশের (গণচীন) জন্য ২জন প্রতিযোগীর স্থান বরাদ্দ থাকে। দুয়ের বেশি প্রতিযোগী খেলাতে হলে বাকিদের যোগ্যতা নির্ণয়ের নিয়মাবলী অনুসারে যোগ্যতা অর্জন করতে হবে।
এছাড়াও প্রত্যেক সিঙ্গলসে দুটি করে আমন্ত্রণমূলক স্থান IOC ত্রিপাক্ষিক কমিশনের দ্বারা সংরক্ষিত থাকে।
গোলাপি রং দিয়ে বোঝানো হয়েছে যেসব খেলোয়াড় প্রতিযোগিতা থেকে নাম প্রত্যাহার করেছেন।
সেলুলার জেল

সেলুলার জেল বা কালাপানি (হিন্দি ভাষায়: काला पानी क़ैद ख़ाना) ভারতের আন্দামান ও নিকোবর দ্বীপপুঞ্জে অবস্থিত একটি পূর্বতন কারাগার। ১৯০৬ সালে এই কারাগারটির নির্মাণ সম্পন্ন হয়। ভারতের স্বাধীনতা সংগ্রামে অংশগ্রহণকারী বহু বিশিষ্ট আন্দোলনকারী যেমন বটুকেশ্বর দত্ত, উল্লাসকর দত্ত ও বিনায়ক দামোদর সাভারকরকে এই কারাগারে বন্দী করে রাখা হয়েছিল। এখন এই দালানটি জাতীয় স্মৃতি স্মারক হিসেবে ব্যবহৃত হচ্ছে। আন্দামান দ্বীপপুঞ্জে একমাত্র সেলুলার জেলটিই পোড়ামাটির ইঁটে নির্মিত।
ইতিহাস 
স্বাধীনতা সংগ্রামের একটি বিশেষ অংশ হয়ে উঠেছিল এই সেলুলার জেল। ১৮৯৩ সালে শুরু হয়েছিল এই জেল তৈরির কাজ তা শেষ হয়েছিল ১৯০৬ সালে । স্বাধীনতার প্রথম যুদ্ধ এবং সিপাহী বিদ্রোহের পর প্রায় ২০০ জন বিদ্রোহীকে আন্দামান দ্বীপান্তরে পাঠিয়ে দিয়েছিল ব্রিটিশরা। বলা হয় ১৮৫৭ সালের ডিসেম্বর মাসে দ্বীপগুলিকে পরিদর্শন করেছিলেন তারা। ১৮৫৮ সালের জানুয়ারিতে ব্রিটিশ সরকার একটি প্রতিবেদনও জমা দেন। সে সময় সরকার আন্দামান দ্বীপকে কারাগার বা জেল হিসাবে ব্যবহার করার জন্য সিদ্ধান্ত নেন। প্রথম ১০ মার্চ ২০০ জন বিদ্রোহীকে এখানে আনা হয়েছিল।
উনিশ শতকে যখন ভারত পরাধীন ঠিক সে সময় স্বাধীনতার সংগ্রাম ছিল তুঙ্গে। অনেক বিদ্রোহীদের ফাঁসি তো দেওয়া হতোই, আবার অনেকের ঠাঁই হত সেই ভয়ংকর দ্বীপে। তখন ব্রিটিশ সরকার ভাবলেন এবার আন্দামানের দরকার এক নিরাপত্তা সমেত একটি কারাগার। তখনই নির্মিত হয়েছিল এই কালাপানি বা সেলুলার জেল। সে সময় বহু বিদ্রোহীকে এই কারাগারে রাখা হতো। ব্রিটিশ রাজকর্মচারী চার্লস জেমস ল্যাল এবং চিকিৎসক এ এস লেথব্রিজের নেতৃত্বে দুই সদস্যের একটি কমিটি ১৮৯০ সালে পোর্ট ব্লেয়ার পরিদর্শন করেন এবং পোর্ট ব্লেয়ারের কাছে নির্মিত হয়েছিল এই কারাগার। বর্মা থেকে লাল রঙের ইট এনে প্রথম তৈরি হয়েছিল এই কারাগার।
১৯৭৯ খ্রিস্টাব্দের ১১ ই ফেব্রুয়ারি ভারতের তৎকালীন প্রধানমন্ত্রী মোরারজী দেশাই এটিকে জাতীয় স্মারক স্মৃতিস্তম্ভ হিসাবে স্বীকৃতি দেন।
২০০৮ গ্রীষ্মকালীন অলিম্পিকে ব্যাডমিন্টন - পুরুষদের একক

বেইজিং-এ অনুষ্ঠিত ২০০৮ গ্রীষ্মকালীন অলিম্পিকে ব্যাডমিন্টন খেলায় পুরুষদের সিঙ্গলসের ফলাফল এখানে লিপিবদ্ধ করা হল।
টুর্নামেন্টটি খেলা হয় একক-অপনয়ন পদ্ধতিতে। প্রতিটি ম্যাচ তিনটি গেমের মধ্যে সেরা ফলের হিসাবে খেলা হয়। প্রতিটি গেমে র‌্যালি-স্কোরিং মেনে ২১ পয়েন্টের খেলা হয়। প্রতিটি খেলা জিততে গেলে হয় কমপক্ষে ২পয়েন্টের ব্যবধান থাকতে হবে, নতুবা যে খেলোয়াড় ৩০পয়েন্টে আগে পৌঁছাবে সে জিতবে।
৮শীর্ষবাছাই খেলোয়াড়কে এক বন্ধনীতে ফেলা হয়, যাতে তারা কোয়ার্টার ফাইনালের আগে মুখোমুখি না হয়। বাকি সব খেলোয়াড়ের ড্রয়ের মাধ্যমে স্থান নির্ণয় করা হয়।
২০০৮ গ্রীষ্মকালীন অলিম্পিকে ব্যাডমিন্টন - মহিলাদের একক

এখানে বেইজিং-এ অনুষ্ঠিত ২০০৮ গ্রীষ্মকালীন অলিম্পিকে ব্যাডমিন্টন খেলায় মহিলাদের সিঙ্গলস বিভাগের ফলাফল লিপিবদ্ধ করা হল।
টুর্নামেন্টটি খেলা হয় একক-অপনয়ন পদ্ধতিতে। প্রতিটি ম্যাচ তিনটি গেমের মধ্যে সেরা ফলের হিসাবে খেলা হয়। প্রতিটি গেমে র‌্যালি-স্কোরিং মেনে ২১ পয়েন্টের খেলা হয়। প্রতিটি খেলা জিততে গেলে হয় কমপক্ষে ২পয়েন্টের ব্যবধান থাকতে হবে, নতুবা যে খেলোয়াড় ৩০পয়েন্টে আগে পৌঁছাবে সে জিতবে।
৮শীর্ষবাছাই খেলোয়াড়কে এক বন্ধনীতে ফেলা হয়, যাতে তারা কোয়ার্টার ফাইনালের আগে মুখোমুখি না হয়। বাকি সব খেলোয়াড়ের ড্রয়ের মাধ্যমে স্থান নির্ণয় করা হয়।
২০০৮ গ্রীষ্মকালীন অলিম্পিকে ব্যাডমিন্টন - পুরুষদের ডাবলস

এখানে বেইজিং-এ অনুষ্ঠিত ২০০৮ গ্রীষ্মকালীন অলিম্পিকে ব্যাডমিন্টন খেলায় "'পুরুষদের ডাবলস" বিভাগের ফলাফল লিপিবদ্ধ করা হল।
টুর্নামেন্টটি খেলা হয় একক-অপনয়ন পদ্ধতিতে। প্রতিটি ম্যাচ তিনটি গেমের মধ্যে সেরা ফলের হিসাবে খেলা হয়। প্রতিটি গেমে র‌্যালি-স্কোরিং মেনে ২১ পয়েন্টের খেলা হয়। প্রতিটি খেলা জিততে গেলে হয় কমপক্ষে ২পয়েন্টের ব্যবধান থাকতে হবে, নতুবা যে জুটি ৩০পয়েন্টে আগে পৌঁছাবে সে জিতবে।
৪শীর্ষবাছাই খেলোয়াড়কে এক বন্ধনীতে ফেলা হয়, যাতে তারা সেমিফাইনালের আগে মুখোমুখি না হয়। বাকি সব খেলোয়াড়ের ড্রয়ের মাধ্যমে স্থান নির্ণয় করা হয়।
২০০৮ গ্রীষ্মকালীন অলিম্পিকে ব্যাডমিন্টন - মহিলাদের ডাবলস

এখানে বেইজিং-এ অনুষ্ঠিত ২০০৮ গ্রীষ্মকালীন অলিম্পিকে ব্যাডমিন্টন খেলায় "'মহিলাদের ডাবলস" বিভাগের ফলাফল লিপিবদ্ধ করা হল।
টুর্নামেন্টটি খেলা হয় একক-অপনয়ন পদ্ধতিতে। প্রতিটি ম্যাচ তিনটি গেমের মধ্যে সেরা ফলের হিসাবে খেলা হয়। প্রতিটি গেমে র‌্যালি-স্কোরিং মেনে ২১ পয়েন্টের খেলা হয়। প্রতিটি খেলা জিততে গেলে হয় কমপক্ষে ২পয়েন্টের ব্যবধান থাকতে হবে, নতুবা যে জুটি ৩০পয়েন্টে আগে পৌঁছাবে সে জিতবে।
৪শীর্ষবাছাই খেলোয়াড়কে এক বন্ধনীতে ফেলা হয়, যাতে তারা সেমিফাইনালের আগে মুখোমুখি না হয়। বাকি সব খেলোয়াড়ের ড্রয়ের মাধ্যমে স্থান নির্ণয় করা হয়।
২০০৮ গ্রীষ্মকালীন অলিম্পিকে ব্যাডমিন্টন - মিশ্র ডাবলস

এখানে বেইজিং-এ অনুষ্ঠিত ২০০৮ গ্রীষ্মকালীন অলিম্পিকে ব্যাডমিন্টন খেলায় "'মিশ্র ডাবলস" বিভাগের ফলাফল লিপিবদ্ধ করা হল।
টুর্নামেন্টটি খেলা হয় একক-অপনয়ন পদ্ধতিতে। প্রতিটি ম্যাচ তিনটি গেমের মধ্যে সেরা ফলের হিসাবে খেলা হয়। প্রতিটি গেমে র‌্যালি-স্কোরিং মেনে ২১ পয়েন্টের খেলা হয়। প্রতিটি খেলা জিততে গেলে হয় কমপক্ষে ২পয়েন্টের ব্যবধান থাকতে হবে, নতুবা যে জুটি ৩০পয়েন্টে আগে পৌঁছাবে সে জিতবে।
৪শীর্ষবাছাই খেলোয়াড়কে এক বন্ধনীতে ফেলা হয়, যাতে তারা সেমিফাইনালের আগে মুখোমুখি না হয়। বাকি সব খেলোয়াড়ের ড্রয়ের মাধ্যমে স্থান নির্ণয় করা হয়।
লগান

লগান (; ) হচ্ছে ২০০১ সালে মুক্তিপ্রাপ্ত একটি হিন্দি চলচ্চিত্র। আশুতোষ গোয়ারিকর এর পরিচালনায় চলচ্চিত্রটিতে আমির খান, গ্রেসি সিং নায়ক-নায়িকার ভূমিকায় অভিনয় করেছিলেন।
ব্রিটিশ ভারতের চম্পারণ এই চলচ্চিত্রের পটভূমি। এক ব্রিটিশ সামরিক ক্যাপ্টেনের ঔদ্ধত্য কীভাবে ক্রিকেট মাঠে খর্ব হয় তা এই ছবিতে দেখান হয়েছে।
ব্রিটিশ ভারতের চম্পারণ গ্রামের মানুষ বৃষ্টি হয়নি বলে এক বছর খাজনা দিতে পারেনি। তারা সেনা ক্যাপ্টেন রাসেল নামক এক অহংকারী ব্যক্তিকে এক বছর খাজনা মাফ করার অনুরোধ জানালে সে তাদেরকে ক্রিকেট খেলতে বলে। এও বলে, জিতলে খাজনা মাফ, হারলে তিনগুন খাজনা দিতে হবে। এই খেলায় সম্পূর্ণ অনভিজ্ঞ গ্রামবাসী প্রথমে খেলতে ভয় পেলেও ভুবন রাজি হয়। এ কারণে সবাই অসন্তুষ্ট হলেও পরে সবাই ভুবনের কথা মেনে নেয়। মাঠে কাচরার হ্যাট্রিক, ভুবনের একশ রান ও ইসমাইলের পঞ্চাশ রানে গ্রামের দল জিতে যায়।
ব্রড ফ্রন্ট (উরুগুয়ে)

ব্রড ফ্রন্ট () উরুগুয়ের একটি রাজনৈতিক দল। এই দল বাম ঘরাণার রাজনীতি করে। এই দলের নীতি সমাজতন্ত্রী-গণতন্ত্র। এই দল থেকে ২০০৫ সালে তাব্রে ভাযকেজ রাষ্ট্রপতি হন। ২০১০ সালেও এই দল থেকেই জসে মুজিতো জয়ী হন।
এই দল ১৯৭১ সালে প্রতিষ্ঠা হয়। প্রতিষ্ঠাতা জরজ বুগিত। ৫ই ফেব্রুয়ারি এর প্রতিষ্ঠাতা দিবস। ২০০৫ সালে কলেরাড দলকে হারিয়ে এই দল জয়ী হয়। ২০১০ সালেও এই দল জয়ী হয়।
আয়তাকার এই পতাকায় লা ও নীল রঙ আছে। রং গুলি আনুভুমিক ভাবে আছে।
নিউটন স্কেল

স্যার আইজ্যাক নিউটন ১৭০০ খ্রীস্টাব্দের আশেপাশের সময়ে তাপমাত্রার নিউটন স্কেলটি উদ্ভাবন করেন। তাপ নিয়ে চিন্তাভাবনা করতে গিয়ে তিনি "শীতকালের ঠাণ্ডা বাতাস" থেকে "রান্নাঘরের জ্বলন্ত কয়লা"-র মধ্যে প্রায় কুড়িটি প্রাসঙ্গিক বিন্দুর তাপমাত্রা নিয়ে সর্বপ্রথম তাপমাত্রার গুণগত স্কেলটি তৈরি করেন। এই পদ্ধতিটি যথেষ্ট স্থূল এবং এর ফলাফল ত্রুটিপূর্ণ হওয়ায় নিউটন নিজেই এটিকে পরিবর্তন করে তাপপ্রয়োগে অধিকাংশ বস্তুর আয়তন বেড়ে যাওয়ার ধর্মকে কাজে লাগানোর কথা ভাবেন। তিনি একটি পাত্রে খানিকটা তিসির তেল নিয়ে তাঁর পূর্বে ব্যবহৃত প্রাসঙ্গিক বিন্দুগুলিতে তেলের আয়তনের পরিবর্তন পর্যবেক্ষণ করেন। তিনি দেখেন 
যে ফুটন্ত জলের তাপমাত্রায় তিসির তেলের আয়তন গলন্ত বরফের তাপমাত্রার থেকে ৭.২৫% বেশি।
কিছুদিন পরে, তিনি গলন্ত বরফকে "তাপের শূন্য ডিগ্রী" ও ফুটন্ত জলকে "তাপের ৩৩ ডিগ্রী" হিসেবে নির্ধারণ করেন। তাপমাত্রার একই প্রাসঙ্গিক বিন্দু দ্বারা সংজ্ঞায়িত হওয়ায় এই স্কেলটিকে সেলসিয়াস স্কেলের পূর্বসুরী বললে অত্যুক্তি হবেনা। বরং সেলসিয়াস তার নিজের স্কেল তৈরির আগেই হয়তো নিউটন স্কেলের কথা জানতেন। নিউটন তাঁর যন্ত্রের নাম দেন "থার্মোমিটার"।
সুতরাং এই স্কেলের একক, এক নিউটন ডিগ্রী ১০০/৩৩ (প্রায় ৩.০৩) ডিগ্রী সেলসিয়াসের সমান আর এর নিম্নস্থিরাঙ্ক সেলসিয়াস স্কেলের মতোই।
কোল্ট .৪৫

কোল্ট .৪৫ () [১১.৪৮x৩৫আর] কার্তুজ ১৮৭২ সালে প্রথম মার্কিন যুক্তরাষ্ট্রের আর্মি জন্য তৈর করা হয়। আমেরিকান নাগরিক সামুএল কোল্ট এটি তৈরি করেন। পরে তার নাম অনুসারে কোল্ট .৪৫ এর নাম রাখা হয় কোল্ট রিভালবার। সরকারি ভাবে উনিশ বছর (১৮৭৩ সাল থেকে ১৮৯২ সাল পর্যন্ত) মার্কিন যুক্তরাষ্ট্রের সামরিক বাহিনী হাতে বহনযোগ্য অস্ত্র হিসাবে এটি ব্যবহার করে।
১৮৩৬ সালে কোল্ট ঘুর্ণয়মান সিলিন্ডার ভিত্তিক একটি রিভালবার উদ্ভাবন করেন যাতে ৫/৬ টি গুলি ভরা যেত। ১৮৪২ সালে তিনি বাণিজ্যিক ভাবে প্যাটেন্ট আর্মস ম্যানুফাকচার কো. নামে একটি কোম্পানি প্রতিষ্ঠা করেন। এখান থেকে তিনি আমেরিকান সরকারকে অস্ত্র সরবরাহ করতেন। ১৯১১ সালে আমেরিকান আর্মির অনুরোধে জন ব্রাউনিং এর ডিজাইনে কোল্ট .৪৫ তৈরি করা হয়। আমেরিকান আর্মির সকল পরীক্ষায় অস্ত্রটি উত্তীর্ণ হয়। তখন থেকে এটি আমেরিকান আর্মির মূল অস্ত্রে পরিণত হয়। এর পরিবর্তিত নাম হয় কোল্ট এম ১৯১১ বা এম ১৯১১এ১। এরপর থেকে এটি পুলিশ, আর্মি, স্পেশাল ফোর্স এবং বেসামরিক ব্যক্তিদের মধ্যে ব্যাপক ব্যবহৃত হতে থাকে। শুধু তাই না কোরিয়ান, ভিয়েতনাম ও দ্বিতীয় বিশ্বযুদ্ধ এটি ব্যবহৃত হয়।
ইয়াকুব

ইয়াʿকুব (; , "Yaʿakov"; , "Iakōb"; ), ইসরাঈল নামেও পরিচিত (হিব্রু ভাষায়: יִשְׂרָאֵל; Yiśrāʾēl; সপ্ততি গ্রিক ভাষায়: Ἰσραήλ Israēl; আরবি ভাষায়: إِسْرَائِيل), হিব্রু বাইবেল এবং কোরআনের বর্ণনা অনুসারে, তিনি ছিলেন একজন নবী। তার গোত্রের নাম ছিল বনী ইসরাঈল। বনী ইসরাঈল নামে কোরআনে একটি সূরা নাযিল হয়েছে।
ইয়াকুব এর বার জন পুত্র-সন্তানের কথা কোরাআনে উল্লেখ করা হয়েছে এবং হিব্রু বাইবেলে বার জন পুত্র-সন্তান ও কয়েক জন কন্যা সন্তানের কথা উল্লেখ করা হয়েছে। মেয়েদের মধ্যে শুধু একজনের নাম উল্লেখ করা হয়েছে। তাদের প্রত্যেকেরই সন্তান-সম্ভতি হয় এবং বংশ বিস্তার লাভ করে। হিব্রু বাইবেল অনুসারে তাদের নাম হলঃ রেউবেন, সিমোন, লেভি, জুদাহ(ইয়াহুদা), দান, নাফতালি, গাদ, আশের, ইসসাচার, জেবুলুন, মেয়ে দিনাহ, জোসেফ বা ইউসুফ, এবং বেনজামিন বা বেনিয়ামিন। তার উপাধি ছিল "ইসরাঈল" । তাই বারটি পরিবার সবাই "বনী-ইসরাঈল" নামে খ্যাত হয়। বারপুত্রের মধ্যে দশ জন জ্যেষ্ঠপুত্র ইয়াকুব এর প্রথমা স্ত্রী "লাইয়্যা বিন্‌তে লাইয়্যানের" গর্ভে জন্মলাভ করে। তার মৃত্যুর পর ইয়াকুব লাইয়্যার ভগিনী "রাহীলকে" বিবাহ করেন। রাহীলের গর্ভে দু'পুত্র ইউসুফ ও বেনিয়ামিন জন্মগ্রহণ করেন। তাই ইউসুফ এর একমাত্র সহোদর ভাই ছিলেন বেনিয়ামিন এবং অবশিষ্ট দশ জন বৈমাত্রেয় ভাই ও কয়েক জন বোন। ইউসুফ জননী রাহীলও বেনিয়ামিনের জন্মের পর মৃত্যুমুখে পতিত হন।
২০০৮ গ্রীষ্মকালীন অলিম্পিকে জুডো – পুরুষদের ৬০ কেজি

২০০৮ গ্রীষ্মকালীন অলিম্পিকে জুডোতে পুরুষদের ৬০কেজি বিভাগের প্রতিযোগিতা অনুষ্ঠিত হয় বেইজিং সায়েন্স অ্যান্ড টেকনোলজি ইউনিভার্সিটি জিমনাসিয়ামে। প্রারম্ভিক পর্ব শুরু হয় বেলা ১২:০০টার সময় (CST)। রেপোশে ফাইনাল, সেমিফাইনাল, ব্রোঞ্জ পদকের লড়াই এবং ফাইনাল অনুষ্ঠিত হয় রাত ৮:০০টার সময়।
পুরুষদের জুডো ওজন শ্রেণীর এই বিভাগই সবচেয়ে কম ওজনের। এই বিভাগে সেই সব প্রতিযোগী অংশগ্রহণ করতে পারবে যাদের শারীরিক ভর ৬০কিলোগ্রামের কম। জুডোর অন্যান্য বিভাগের মত এক্ষেত্রেও লড়াই পাঁচ মিনিটের হয়। যদি দেখা যায় ঐ পাঁচ মিনিটের শেষে দুজনেরই স্কোর সমান সমান, তাহলে আরও পাঁচ মিনিটের সাডেন ডেথ লড়াই হয়। যদি তাতেও দুই জুডোকার কেউ কোনো স্কোর করতে না পারে তাহলে খেলার ফলাফল বিচারকেরা স্থির করেন। সমগ্র টুর্নামেন্ট একক-অপনয়ন পদ্ধতিতে সম্পন্ন হয় যাতে শেষ পর্যন্ত স্বর্ণ পদকের লড়াই হয়। এছাড়া রেপোশে পদ্ধতিতে দুই ব্রোঞ্জ পদক বিজয়ী স্থির করা হয়। সেমিফাইনালিস্টদের কাছে পরাজিত প্রত্যেক জুডোকা রেপোশে রাউন্ডে অংশগ্রহণের সুযোগ পায়। সেমিফাইনালে পরাজিত দুজন জুডোকা রেপোশে রাউন্ডের শেষ দুজনের সাথে ব্রোঞ্জ পদকের লড়াইয়ে অংশ নেয়।
বাংলাদেশে বাহাই ধর্ম

বাংলাদেশে বাহাই ধর্মের উৎপত্তি হয়েছে এর স্বাধীনতা লাভের বেশ কিছু আগে থেকে। সেসময় বাংলাদেশ ছিলো ব্রিটিশ ভারতের একটি অংশ। এ অঞ্চলে বাহাই ধর্মের বিস্তৃতি শুরু হয় ১৮৪৪ সালের দিকে। সেটি ছিলো বাবিবাদের শুরুর সময়কার পরিস্থিতি। বাহাউল্লাহর জীবদ্দশায়, ধর্মটির প্রতিষ্ঠাতা হিসেবে তিনি তার কিছু অনুসারীকে ভারতে যাবার জন্য উৎসাহিত করেন। ধারণা করা হয়, তাদের মধ্যে জামাল এফেন্দি-ই হচ্ছেন প্রথম যিনি একাধিকবার ঢাকায় এসেছিলেন। বার্মায় থাকাকালীন সময়ে বর্তমান বাংলাদেশে অবস্থিত চট্টগ্রামের একটি গোষ্ঠী বাহাই ধর্মকে গ্রহণ করে। ১৯৫০-এর দিকে এই ধর্মের অনুসারীর সংখ্যা যথেষ্ট পরিমাণে বৃদ্ধি পায়, এবং তারা চট্টগ্রাম ও ঢাকায় লোকাল স্পিরিচুয়াল এসেম্বিলি গঠন করে। ২০০৫ সালে ওয়ার্ল্ড ক্রিশ্চিয়ান এনসাইক্লোপিডিয়ার এক জরিপ অনুসারে বাংলাদেশে বাহাই ধর্মের অনুসারীর সংখ্যা প্রায় ১০,০০০।
রোহুল্লা নিকপাই

রোহুল্লা নিকপাই (জন্ম: ১৫ই জুন ১৯৮৭) একজন [[হাজারা জনগন|হাজারা]] [[তাইকুন্ডো]] অনুশীলনকারী।
[[File:Rohullah Nikpai speaking in 2012-cropped.jpg|300px|রোহুল্লা নিকপাই।]]
১০বছর বয়সে নিকপাই [[আফগানিস্তান|আফগানিস্তানের]] [[কাবুল|কাবুলে]]তাঁর অনুশীলন শুরু করেন। রাজধানীতে রক্তক্ষয়ী সংগ্রামের সময় তার পরিবার ইরানের বহু আফগান উদ্বাস্তু শিবিরের একটিতে আশ্রয় নেয়। শীঘ্রই তিনি আফগান উদ্বাস্তু তাইকুন্ডো দলের সদস্য হন। ২০০৪ সালে কাবুলে ফেরত এসে, সরকারি অলিম্পিক অনুশীলন কেন্দ্রে তিনি অনুশীলন শুরু করেন। [[কাতার|কাতারে]]র [[দোহা]]তে অনুষ্ঠিত [[২০০৬ এশিয়ান গেমস|২০০৬ এশিয়ান গেমসে]] নিকপাই [[ফ্লাইওয়েট]] বিভাগে প্রতিদ্বন্দিতা করেন। সেখানে রূপোজয়ী [[থাইল্যান্ড|থাইল্যান্ডের]] প্রতিযোগী [[নাট্টাপং তেওয়াওয়েচাপং]]-এর কাছে ১৬জনের রাউন্ডে পরাস্ত হন।
[[২০০৮ গ্রীষ্মকালীন অলিম্পিকস|২০০৮ গ্রীষ্মকালীন অলিম্পিকে]] [[২০০৮ গ্রীষ্মকালীন অলিম্পিকে তাইকুন্ডো - পুরুষদের ৫৮কেজি|৫৮কেজি বিভাগে]] নিকপাই প্রতিদ্বন্দিতা করেন। সেখানে দুবারের বিশ্বসেরা [[স্পেন|স্পেনের]] [[হুয়ান আন্তোনিও রামোস]]কে হারিয়ে তিনি [[ব্রোঞ্জ পদক]] লাভ করেন। এই সাফল্য তাকে আফগানিস্তানের হয়ে অলিম্পিকের যে কোনো বিভাগে প্রথম পদকধারীর সম্মান এনে দেয়। আফগানিস্তানের রাষ্ট্রপতি [[হামিদ কারজাই]] তাকে অভিনন্দন দেওয়া ছাড়াও সরকারি খরচে একটি বাড়ি দান করেন। নিকপাই বলেন, "আমি আশা করি, ৩০বছরের যুদ্ধের পর আমার দেশে এটি একটি শান্তির বার্তা পাঠাবে।"
২০০৯সালের আগস্ট মাসে নিকপাই-এর বিয়ে ঠিক হয়।
[[বিষয়শ্রেণী:১৯৮৭-এ জন্ম]]
[[বিষয়শ্রেণী:জীবিত ব্যক্তি]]
[[বিষয়শ্রেণী:Hazara people]]
[[বিষয়শ্রেণী:Taekwondo practitioners at the 2008 Summer Olympics]]
[[বিষয়শ্রেণী:Afghan expatriates in Iran]]
[[বিষয়শ্রেণী:Afghan taekwondo practitioners]]
[[বিষয়শ্রেণী:Olympic taekwondo practitioners of Afghanistan]]
[[বিষয়শ্রেণী:Olympic bronze medalists for Afghanistan]]
[[বিষয়শ্রেণী:২০১২ গ্রীষ্মকালীন অলিম্পিকের পদক বিজয়ী]]
[[বিষয়শ্রেণী:২০০৮ গ্রীষ্মকালীন অলিম্পিকের পদক বিজয়ী]]
গ্যাসের গতিতত্ত্ব

গ্যাসের গতিতত্ত্ব বা গ্যাসের আণবিক গতিতত্ত্ব() অনুযায়ী সব বস্তুই বহুসংখ্যক ক্ষুদ্র কণার (অণুর) সমন্বয়ে গঠিত। এই তত্ত্ব অনুযায়ী অণুগুলি সর্বদা অনিয়মিতভাবে গতিশীল। সতত গতিশীল এই কণাগুলির অনবরত পরস্পরের সঙ্গে ও ধারক পাত্রের দেওয়ালের সঙ্গে সংঘর্ষ হয়ে চলে। কোনো গ্যাসীয় ব্যবস্থায় কোন কোন অণু বর্তমান ও তাদের গতির ধারণা ব্যবহার করেই এই তত্ত্ব দিয়ে ওই ব্যবস্থার সমষ্টিগত ধর্মগুলি, যেমন চাপ, তাপমাত্রা, অথবা আয়তন ব্যাখা করা যায়। এককথায় এই তত্ত্বানুযায়ী স্থির বিকর্ষণ নয়, যা কিনা নিউটনের অনুমান ছিল, বরং বিভিন্ন গতিবেগে ছুটে চলা অণুগুলির মধ্যে সংঘর্ষই চাপের কারণ।
গ্যাসের কণাগুলির আয়তন খালি চোখে দেখা না গেলেও, পরাগরেণু অথবা ধূলিকণার বিক্ষিপ্ত গতি বা ব্রাউনীয় গতি, অণুবীক্ষণযন্ত্রে দেখা যায়। তা থেকে এটা জানা গেছে যে এই গতির উৎস পরাগরেণু অথবা ধূলিকণার ক্রমাগত সংঘর্ষ। ১৯০৫ খ্রীস্টাব্দে অ্যালবার্ট আইনস্টাইন গতিতত্ত্বের এই পরীক্ষামূলক প্রমাণ প্রকাশ করেন। এটিকেই পরমাণু ও অণুর অস্তিত্বের স্বপক্ষের প্রমাণ হিসেবেও গণ্য করা হয়।
আদর্শ গ্যাসের তত্ত্বে নিম্নলিখিত পূর্বধারণাগুলি ধরে নেওয়া হয়:
এই ক্ষেত্রে অগ্রগতির সাথে সাথে এই অনুমানগুলি অনেকাংশে শিথিল করা সম্ভব হয়েছে। বর্তমান অনুমানগুলি বোল্টজ়ম্যান সমীকরণের ওপর ভর করেই বলা হয়। এই অনুমানগুলির সাহায্যে একটি মোটামুটি ঘন গ্যাসের ধর্মগুলি যথাযথভাবে ব্যাখা করা যায়। এর মধ্যে আবশ্যক অনুমানটি হল কণাবাদী তত্ত্বের অনুপস্থিতি ও স্থূল ধর্মগুলির কম পরিবর্তনের হার। চাপ ও তাপমাত্রাকে সংখ্যাঘনত্বের উচ্চঘাতে প্রসারণের জন্যে ভিরিয়াল প্রসারণ ব্যবহৃত হয়। (অসম্পূর্ণ নিবন্ধ)
ইন্ডিপেন্ডেন্ট বিশ্ববিদ্যালয়, বাংলাদেশ

ইন্ডিপেন্ডেন্ট বিশ্ববিদ্যালয়, বাংলাদেশ (যা আইইউবি নামেও পরিচিত) বাংলাদেশের বেসরকারি পর্যায়ের একটি উচ্চ শিক্ষা প্রতিষ্ঠান। ১৯৯৩ সালে প্রতিষ্ঠিত এই বিশ্ববিদ্যালয়টি দেশের প্রথম সারির সরকার অনুমোদিত একটি বেসরকারি বিশ্ববিদ্যালয়। এটি ঢাকা শহরের বসুন্ধরা এলাকায় অবস্থিত।
নিম্নোক্ত ব্যক্তিবর্গ ইন্ডিপেন্ডেন্ট বিশ্ববিদ্যালয়, বাংলাদেশের উপাচার্য হিসেবে দায়িত্ব পালন করেন:
স্কুল অব বিজনেস অ্যান্ড এন্টারপ্রেনারশিপ
স্কুল অব ইঞ্জিনিয়ারিং, টেকনোলজি অ্যান্ড সায়েন্সেস
স্কুল অব এনভায়রনমেন্ট অ্যান্ড লাইফ সায়েন্সেস
স্কুল অব লিবারেল আর্টস অ্যান্ড সোশ্যাল সায়েন্সেস
স্কুল অব ফার্মেসি অ্যান্ড পাবলিক হেলথ
লাইভ ইন ফিল্ড এক্সপেরিয়েন্স (LFE)
যুক্তরাষ্ট্রের শিক্ষার্থীদের জন্য এটি একটি বার্ষিক অনুষ্ঠান। প্রতি বছরে আমেরিকান শিক্ষার্থীরা আইইউবি এর শিক্ষার্থীদের সাথে দুই সপ্তাহ গ্রামে অবস্থান করে গ্রামীণ জীবন সম্পর্কে গবেষণা করার জন্য। এটি পৃষ্ঠপোষকতা করে হাইয়ার এডুকেশন কনসোর্টিয়াম অব আরবান অ্যাফেয়ার্স (এইচইসিইউএ)।
বাংলা ভাষা প্রোগ্রাম
প্রায় ১৫-২০ আমেরিকান শিক্ষার্থী বছরে একবার আইইউবি এর নয় সপ্তাহ ব্যাপী বাংলা ভাষা প্রোগ্রামে অংশ নেয়। আমেরিকান ইন্সটিউট অব বাংলাদেশ স্টাডিজ (AIBS) এর পৃষ্ঠপোষকতায় এই প্রোগ্রামটি শুরু হয়।
ইন্টার্নশিপ প্রোগ্রাম
বিদেশি শিক্ষার্থীদের জন্য এই বিশ্ববিদ্যালয় স্বাস্থ্য এবং উন্নয়ন বিষয়ে নিয়মিত ইন্টার্নশিপ প্রোগ্রাম এর ব্যবস্থা করে।
বিশ্ববিদ্যালয়ের গ্রন্থাগারে রয়েছে প্রায় ৩০,০০০ বই এবং ১০০ এরও অধিক পত্রিকা। এছাড়া এই গ্রন্থাগার থেকে অনলাইন এর মাধ্যমে এমারালড, জেস্তর, অক্সফোর্ড বিশ্ববিদ্যালয় ইত্যাদি থেকে তথ্যসংগ্রহ করার সুবিধা আছে।
আইইউবিতে বর্তমানে ৫ টি ল্যাবরেটরি রয়েছে। একটি পদার্থ বিজ্ঞান ল্যাবরেটরি, ৩ টি কম্পিউটার ল্যাবরেটরি, ১ টেলিকম ল্যাবরেটরি, ১ টি ইলেক্ট্রনিক্স
ল্যাবরেটরি।
দেবীগঞ্জ মহিলা ডিগ্রি কলেজ

দেবীগঞ্জ মহিলা কলেজ পঞ্চগড় জেলার দেবীগঞ্জ উপজেলায় অবস্থিত একটি মহিলা কলেজ।
কলেজটি ১৯৯৮ খ্রিস্টাব্দে দেবীগঞ্জ উপজেলা স্বাস্থ্য কমপ্লেক্সের পাশে স্থাপিত হয়। ২০০২ সালে কলেজটি মানবিক, বিজ্ঞান ও ব্যবসায় শিক্ষা শাখা নিয়ে ৩৭ জন শিক্ষক কর্মচারীসহ এমপিওভুক্তি লাভ করে।
বর্তমানে কলেজটিতে স্নাতক পার্স কোর্স চালু রয়েছে। কলেজের বর্তমান ছাত্রী সংখ্যা এক সহস্রাধিক এবং শিক্ষক কর্মচারীর সংখ্যা ৫০০
জনসংখ্যা অনুযায়ী ভারতের রাজ্য ও কেন্দ্রশাসিত অঞ্চলের তালিকা

ভারতে ২৮ টি রাজ্য ও ৮ টি কেন্দ্রশাসিত অঞ্চল রয়েছে। ২০২১ সালের প্রাককলন অনুযায়ী, দেশের জনসংখ্যা প্রায় ১৩৮ কোটি। জনসংখ্যার বিচারে ভারত বিশ্বের দ্বিতীয় বৃহত্তম রাষ্ট্র (গণপ্রজাতন্ত্রী চীনের পরেই)। ভারত বিশ্বের স্থলভাগের মাত্র ২.৪ শতাংশ অধিকার করে থাকলে, এদেশের জনসংখ্যা বিশ্ব জনসংখ্যার ১৬.৯ শতাংশ। সিন্ধু-গাঙ্গেয় সমভূমি অঞ্চল বিশ্বের বৃহত্তম পলিগঠিত সমভূমি এবং সর্বাপেক্ষা জনবহুল পলল সমভূমিগুলির অন্যতম। দাক্ষিণাত্য মালভূমির পূর্ব ও পশ্চিম উপকূলীয় সমভূমি দেশের অন্যতম জনবহুল অঞ্চল। পশ্চিম রাজস্থানের থর মরুভূমি বিশ্বের সর্বাপেক্ষা ঘন জনবহুল অঞ্চলগুলির অন্যতম। তবে উত্তর ও উত্তর-পূর্ব ভারতে হিমালয়ের কোলে অবস্থিত রাজ্যগুলির প্রতিকূল ভৌগোলিক অবস্থানের জন্য এখানে জনঘনত্ব অপেক্ষাকৃতভাবে কম।
১৮৭২ সালে ব্রিটিশ ভারতে প্রথম জনগণনা করা হয়। স্বাধীন ভারতে প্রথম জনগণনা করা হয় ১৯৫১ সালে। সেই থেকে প্রতি দশ বছর অন্তর দেশে জনগণনা করা হয়ে থাকে। ভারত সরকারের স্বরাষ্ট্র মন্ত্রকের অধীনস্থ রেজিস্টার জেনারেল ও জনগণনা কমিশনারের কার্যালয় দেশে জনগণনা করার দায়িত্বপ্রাপ্ত।
জনসংখ্যা-সংক্রান্ত সাম্প্রতিকতম তথ্যগুলি ২০০১ সালের জনগণনার ভিত্তিতে প্রাপ্ত। ১৯৯১-২০০১ দশকে ভারতের বার্ষিক জনসংখ্যা বৃদ্ধির হার ২.১৪ থেকে কমে ১.৯৩ হয়েছে। উক্ত দশকের তথ্যের ভিত্তিতে, নাগাল্যান্ড রাজ্যের বৃদ্ধির হার সর্বাধিক – বার্ষিক ৬৪.৫৩ শতাংশ। এর পরেই স্থান দিল্লি জাতীয় রাজধানী অঞ্চল (৪৭.০২ শতাংশ), চণ্ডীগড় (৪০.২৮ শতাংশ) ও সিক্কিমের (৩৩.০৬)। কেরলের জনসংখ্যা বৃদ্ধির হার সবচেয়ে কম – ৯.৪৩ শতাংশ। ভারতে মোট গ্রাম রয়েছে ৫৯৩,৭৩১টি। দেশের ৭২.২ শতাংশ মানুষ গ্রামাঞ্চলে বাস করেন। এই গ্রামগুলির মধ্যে ১৪৫,০০০টি গ্রামের জনসংখ্যা ৫০০ থেকে ৯৯৯ জনের মধ্যে; ১৩০,০০০টি গ্রামের জনসংখ্যা ১০০০ থেকে ১৯৯৯ জনের মধ্যে; ১২৮,০০০টি গ্রামের জনসংখ্যা ২০০ থেকে ৪৯৯ জনের মধ্যে। ৩,৯৬১টি গ্রামের জনসংখ্যা ১০,০০০ জন বা ততোধিক। দেশের জনসংখ্যার ২৭.৮ শতাংশ নগরবাসী। ভারতে মোট ৫,১০০টি শহর ও ৩৮০টি মহানগর অঞ্চল রয়েছে। ১৯৯১-২০০১ দশকে প্রধান প্রধান শহরগুলি বিপুল হারে অভিনিবেশের ফলে শহরগুলির জনসংখ্যা বৃদ্ধি পেয়েছে। শহরে অভিনিবেশকারীর সংখ্যা সর্বাধিক মহারাষ্ট্রে (২৩ লক্ষ)। এরপরই রয়েছে জাতীয় রাজধানী অঞ্চল দিল্লি (১৭ লক্ষ), গুজরাত (৬৪০,০০০) ও হরিয়ানা (৬৭০,০০০)। সবথেকে বেশি অভিনিবেশ হয়েছে উত্তরপ্রদেশ (— ২৬ লক্ষ) ও বিহার (— ১৭ লক্ষ) রাজ্যদুটি থেকে। উত্তরপ্রদেশ, মহারাষ্ট্র, বিহার, পশ্চিমবঙ্গ ও অন্ধ্রপ্রদেশ – এই পাঁচটি রাজ্যের জনসংখ্যাই ভারতের জনসংখ্যার প্রায় অর্ধেক (৪৮.৮৪ শতাংশ)।
১৯৯১ সালে দেশের লিঙ্গানুপাতের হার ছিল ৯২৭; ২০০১ সালে এই হার হয়েছে ৯৩৩। ২০০১ সালের জনগণনা থেকে দেশে ০-৬ বছরের শিশুদের মধ্যে পুত্রসন্তানের তুলনায় কন্যাসন্তানের লিঙ্গানুপাতের হার কমে যাওয়ার দিকটি স্পষ্ট ধরা পড়েছে। হরিয়ানা, পাঞ্জাব, হিমাচল প্রদেশ ও গুজরাতে শিশু লিঙ্গানুপাতের হার অনেকটাই কমেছে। জাতীয় শিশু লিঙ্গানুপাতের হারও ১৯৯১ সালের ৯৪৫ থেকে কমে ২০০১ সালে হয়েছে ৯২৭।
ভারতের ভৌগোলিক আয়তন ৩,২৮৭,২৪০ বর্গকিলোমিটার (১,২৬৯,২১০.৫ বর্গমাইল)।. জনসংখ্যার ঘনত্বও এই সংখ্যার কাছাকাছি।
২০০১ সালের জনগণনা অনুযায়ী ভারতের মোট জনসংখ্যা ১,০২৮,৭৩৭,৪৩৬ (এর সঙ্গে যুক্ত হয়েছে মণিপুরের সেনাপতি জেলার মাও মারাম, পাওমাতা ও পুরুল মহকুমার ১২৭,১০৮ জনের আনুমানিক জনসংখ্যা)।
ভারতে পরমাণু শক্তি

পরমাণু শক্তি ভারতে চতুর্থ বৃহত্তম বিদ্যুতের উৎস। পরমাণু শক্তির স্থান এদেশে তাপবিদ্যুৎ, জলবিদ্যুৎ ও পুনর্নবীকরণযোগ্য বিদ্যুৎশক্তির ঠিক পরেই। ২০১০ সালের হিসেব অনুযায়ী, ভারতে মোট ১৯টি পারমাণবিক চুল্লি রয়েছে, যা থেকে মোট ৪,৫৬০ মেগাওয়াট বিদ্যুৎ উৎপাদিত হয়। অতিরিক্ত ২,৭২০ মেগাওয়াট বিদ্যুৎ উৎপাদনের জন্য আরও চারটি পারমাণবিক চুল্লি নির্মাণের কাজ চলছে। এছাড়াও আইটিইআর প্রকল্পে অংশগ্রহণের মাধ্যমে ফিউসন রিঅ্যাক্টরগুলির উন্নয়নের কাজেও ভারত জড়িত।
১৯৯০-এর দশকের প্রথম পাদ থেকে ভারতের পরমাণু জ্বালানির প্রধান উৎস রাশিয়া। দেশের আভ্যন্তরিণ ইউরেনিয়াম সঞ্চয়ের পরিমাণ কমে আসায় ২০০৬ থেকে ২০০৮ সালে ভারতে উৎপাদিত পরমাণু বিদ্যুতের হার কমে গিয়ে হয় ১২.৮৩ শতাংশ। ২০০৮ সালের সেপ্টেম্বর মাসে নিউক্লিয়ার সাপ্লায়ার গ্রুপের কাছ থেকে অনুমতি পেয়ে ভারত আন্তর্জাতিক পরমাণু বাণিজ্যের জগতে প্রবেশ করে। এরপর ফ্রান্স, মার্কিন যুক্তরাষ্ট্র, যুক্তরাজ্য, কানাডা, কাজাকস্তান প্রভৃতি দেশের সঙ্গে পরমাণু চুক্তিতে আবদ্ধ হয় ভারত। ২০০৯ সালের ফেব্রুয়ারি মাসে ২০০০ টন পরমাণু জ্বালানি সরবরাহের জন্য রাশিয়ার সঙ্গে ৭০০ মিলিয়ন মার্কিন ডলারের একটি চুক্তিতে সাক্ষর করে ভারত।
আগামী ২৫ বছরে সামগ্রিক বিদ্যুৎ উৎপাদন ক্ষেত্রে পরমাণু বিদ্যুৎ উৎপাদনের হারকে ৪.২ শতাংশ থেকে ৯ শতাংশে উন্নীত করার পরিকল্পনা গ্রহণ করেছে ভারত। ২০১০ সালে ভারতের দেশীয় পরমাণু বিদ্যুৎ উৎপাদন ক্ষমতা বেড়ে হয়েছে ৬,০০০ মেগাওয়াট। ২০০৯ সালের হিসেব অনুযায়ী, কার্যকরী পরমাণু চুল্লির সংখ্যার বিচারে ভারতের স্থান বিশ্বে নবম। আরও নয়টি চুল্লি নির্মীয়মান। তার মধ্যে দুটি ফ্রান্সের আরেভা নির্মিত দুটি ইপিআর-ও রয়েছে। দেশীয় পরমাণু চুল্লিগুলির মধ্যে রয়েছে টিএপিএস-৩ ও -৪; দুটিই ৫৪০ মেগাওয়াটের চুল্লি। ২০১০ সালের মধ্যে ভারতের ৭১৭ মিলিয়ন মার্কিন ডলারের ফাস্ট ব্রিডার রিঅ্যাক্টর প্রকল্পটি চালু হয়ে যাওয়ার কথা।
২০১১ সালের মার্চ মাসে জাপানে ফুকুশিমা পারমাণবিক বিপর্যয়ের পরে, প্রস্তাবিত ভারতীয় এনপিপি স্থানের আশেপাশের জনগণ বিক্ষোভ শুরু করে, যা সারা দেশে অনুরণন পায়। ফ্রান্স সমর্থিত মহারাষ্ট্রের ৯,৯০০ মেগাওয়াট ক্ষমতার জৈতাপুর পারমাণবিক বিদ্যুৎ প্রকল্প এবং রুশ সমর্থিত তামিলনাড়ুর ২ হাজার মেগাওয়াট ক্ষমতার কুড়ানকুলাম পরমাণবিক বিদ্যুৎ কেন্দ্রের বিরুদ্ধে বিরুদ্ধে ব্যাপক বিক্ষোভ হয়। পশ্চিমবঙ্গ সরকার প্রাথমিকভাবে হরিপুরের নিকটে প্রস্তাবিত ৬,০০০ মেগাওয়াট ক্ষমতার বিদ্যুৎ কেন্দ্রের অনুমোদন প্রত্যাখ্যান করে, যা ৬ টি রুশ চুল্লি দ্বারা চালানোর পরিকল্পনা করা হয়েছিল। তবে স্থানীয়দের তীব্র প্রতিরোধের পরে, হরিপুরে প্রস্তাবিত পারমাণবিক বিদ্যুৎকেন্দ্রটি অন্ধ্র প্রদেশের কাভালিতে স্থানান্তরিত করা হয়। মজার বিষয় হচ্ছে, অন্ধ্রপ্রদেশের কোভভাদায় পরিকল্পনা করা পারমাণবিক বিদ্যুৎ কেন্দ্রটি গুজরাটের মিঠি বিড়ি থেকে স্থানান্তরিত হওয়ার পরে পশ্চিমা রাজ্যের স্থানীয়রাও প্রতিরোধ দেখায়।
সুপ্রিম কোর্টে (পিআইএল) সরকারের পারমাণবিক কর্মসূচির বিরুদ্ধে একটি নাগরিক জনস্বার্থ মামলাও দায়ের করা হয়। পিআইএল-এ বিশেষভাবে বলা হয় "প্রস্তাবিত সকল পারমাণবিক বিদ্যুৎ কেন্দ্রের নির্মাণ কাজ স্থগিত রাখার জন্য অনুরোধ করা হয়, যতক্ষণ না সন্তোষজনক সুরক্ষা ব্যবস্থা ও ব্যয়-সুবিধা বিশ্লেষণগুলি স্বাধীন সংস্থাগুলি দ্বারা সম্পন্ন না হয়"। তবে সুপ্রিম কোর্ট বলেছে যে এটি পারমাণবিক দায় ইস্যুতে সরকারকে নির্দেশ জারি করা জন্য পারমাণবিক ক্ষেত্রের বিশেষজ্ঞ বা বিশেষজ্ঞ সংস্থা ছিল না।
রিক রিঅর্ড্যান

রিচার্ড রাসেল "রিক" রাইঅর্ড্যান, জুনিয়র (জন্ম ৫ জুন, ১৯৬৪) জনপ্রিয় "পার্সি জ্যাকসন অ্যান্ড দি অলিম্পিয়ানস" সিরিজের রচয়িতা। এছাড়াও তিনি প্রাপ্তবয়স্কদের জন্য "ট্রেস ন্যাভারে" রহস্য সিরিজ রচনা করেছেন এবং পার্সি জ্যাকসন সিরিজ বিষয়ক সহায়ক প্রবন্ধ সংকলন "ডেমিগডস অ্যান্ড মনস্টারস" বইটির সম্পাদনায় সাহায্য করেছেন। স্কলাস্টিক কর্পোরেশন প্রকাশিত "দ্য ৩৯ ক্লুজ" সিরিজের প্রথম দশটি বই রচনাতেও তিনি সাহায্য করেন। উক্ত সিরিজের প্রথম বই "দ্য মেজ অফ বোনস" তারই রচনা।
রাইঅর্ড্যানের জন্ম টেক্সাসের সান অ্যান্টোনিওতে। ১৯৮৬ সালে ইংরেজি ও ইতিহাসে ডাবল-মেজর সহ অস্টিনের ইউনিভার্সিটি অফ টেক্সাস থেকে তিনি স্নাতক হন। পনেরো বছর ক্যালিফোর্নিয়া ও সান অ্যান্টোনিওর বিভিন্ন সরকারি ও বেসরকারি স্কুলে শিক্ষকতা করেন। ২০০২ সালে সেন্ট মেরি হলের প্রথম মাস্টার টিচার অ্যাওয়ার্ডে ভূষিত হন।
রাইঅর্ড্যান একাধিক পুরস্কার-বিজয়ী লেখক। তিনি প্রাপ্তবয়স্কদের জন্য "ট্রেস ন্যাভারে" রহস্য সিরিজের রচয়িতা। তার "দ্য মেজ অফ বোনস" বইটি ২০০৮ সালের ২৮ সেপ্টেম্বর নিউ ইয়র্ক টাইমস বেস্টসেলার তালিকার শীর্ষে ছিল। তার "পার্সি জ্যাকসন অ্যান্ড দি অলিম্পিয়ানস" সিরিজটি এক প্রাচীন গ্রিক দেবতার একালের ছেলের অ্যাডভেঞ্চারের গল্প। টোয়েন্টিয়েথ সেঞ্চুরি ফক্স এই সিরিজের চলচ্চিত্র সত্ত্ব ক্রয় করেছে। এই কাহিনির ভিত্তিতে একটি চলচ্চিত্রও মুক্তি পেয়েছে ২০১০ সালের ১২ ফেব্রুয়ারি। রিক রাইঅর্ড্যান সান অ্যান্টোনিওতে তার স্ত্রী ও দুই পুত্রের সঙ্গে বাস করেন। রাইঅর্ড্যান জানিয়েছিলেন যে তিনি মিশরীয় দেবদেবীদের নিয়ে একটি নতুন সিরিজ রচনার কাজে প্রবৃত্ত আছেন। এটি "দ্য কেন ক্রনিকলস" নামে আত্মপ্রকাশ করে। সিরিজের প্রথম বই "দ্য রেড পিরামিড" প্রকাশিত হয় ২০১০ সালের ৪ মে। রাইঅর্ড্যান সান ডিয়েগো কমিক-কন ইন্টারন্যাশানাল ২০১০-এর নিয়মিত অতিথি।
রেইনহোল্ড মেসনার

রেইনহোল্ড মেসনার () (জন্ম: ১৭ সেপ্টেম্বর, ১৯৪৪) একজন ইতালীয় পর্বতারোহী ও অভিযাত্রী। তাকে প্রায় সময়ই সর্বকালের সর্বশ্রেষ্ঠ পর্বতারোহী হিসেবে অভিহিত করা হয়। মাউন্ট এভারেস্ট পর্বতশৃঙ্গে সম্পূর্ণ এককভাবে ও বাড়তি অক্সিজেন ছাড়াই সর্বপ্রথম আরোহণের জন্য তিনি বিখ্যাত। এছাড়াও প্রথমবারের মতো আট-হাজারী পর্বতশৃঙ্গগুলোর সবগুলোতে আরোহণের জন্যও তিনি বিখ্যাত। জার্মান ভাষায় ১৯৭৬ থেকে ২০০৬ সালের মধ্যে তিনি মোট ৬৩টি বই লিখেছেন, যার অনেকগুলোই বিশ্বের বিভিন্ন ভাষায় অনূদিত হয়েছে।
বিএমডব্লিউ

বাইরিশে মটোরান ভার্কে এজি (, ) বা বিএমডব্লিউ () হচ্ছে একটি জার্মান মোটরগাড়ি, মোটর সাইকেল, ও ইঞ্জিন নির্মাতা প্রতিষ্ঠান। এটি প্রতিষ্ঠিত হয়েছিল ১৯১৬ সালে। বিএমডব্লিউ ছাড়াও প্রতিষ্ঠানটির মিনি নামে আরও একটি ব্র্যান্ড রয়েছে। এছাড়াও এটি বিশ্বখ্যাত রোলস-রয়েস মোটর কারসও বিএমডব্লিউ-এর অধীনস্থ একটি প্রতিষ্ঠান। বিএমডব্লিউ মানসম্পন্ন ও বিলাসবহুল গাড়ি নির্মাণের জন্য সুপরিচিত।
২০০৬ সালে বিএমডব্লিউ বিশ্বের পাঁচটি দেশে অবস্থিত তাদের কারখানায় মোট ১৩,৬৬,৮৩৮টি চার চাকা বিশিষ্ট গাড়ি উৎপাদন করে। ২০০৯ সালে তাদের গাড়ি প্রস্তুতের এই সংখ্যা দাঁড়ায় ১২,৫৮,৪১৭টি। এছাড়াও ২০০৯ সালে বিএমডব্লিউ ৮২,৬৩১টি মোটরসাইকেলও প্রস্তুত করে।
বিএমডব্লিউ-এর বার্ষিক প্রতিবেদন অনুসারে বিএমডব্লিউ বিশ্বব্যাপী তাদের গাড়ি সরবরাহ করে।
মার্সিডিজ বেঞ্জ

মার্সিডিজ বেঞ্জ () হচ্ছে একটি জার্মান মোটরগাড়ি, বাস, ট্রাক এবং কোচ নির্মাতা প্রতিষ্ঠান।
কার্ল বেঞ্জ, জানুয়ারি ১৮৮৬ সালে, সর্বপ্রথম মার্সিডিজ বেঞ্জের বেঞ্জ পেটেন্ট মোটরওয়াগেন নামক পেট্রল-ক্ষমতাসম্পন্ন গাড়ি তৈরি করে। একই বছর গোটলিব ডাইমলার এবং ইঞ্জিনিয়ার ভিলহেল্ম মাম্বাখ একটি স্টেজকোচকে পেট্রল ইঞ্জিনে পরিবর্তন করে। ডাইমলার মোটরেন গেসেলসাফর্ট ১৯০১ সালে সর্বপ্রথম মার্সিডিজ মোটরগাড়ি বাজারে ছাড়েন। কার্ল বেঞ্জ এবং গোটলিব ডাইমলার কোম্পানি একত্রিত করে ডাইমলার-বেঞ্জ কোম্পানি নাম রাখা হয় এবং ১৯২৬ সালে প্রথম মার্সিডিজ-বেঞ্জ ব্র্যান্ড নামে গাড়ি তৈরি করা হয়। মার্সিডিজ-বেঞ্জ অন্তর্নিবেশ ঘটিয়েছে অনেক নিরাপত্তা এবং প্রযুক্তির যা অন্যান্য গাড়িগুলোতে কয়েক বছর শুরু করেছে। মার্সিডিজ-বেঞ্জ বিশ্বে সর্বাপেক্ষা সুপরিচিত এবং প্রতিষ্ঠিত মোটরগাড়ির ব্র্যান্ডের একটি। এটি বিশ্বের সর্বাপেক্ষা পুরাতন মোটরগাড়ির ব্র্যান্ড যা এখনও বিদ্যমান আছে।
মার্সিডিজ বেঞ্জের প্রায় ১৭ প্রকার মডেল রয়েছে যা নানান চাহিদার ক্রেতাদের প্রতি নজর রেখে তৈরি করা হয়।
তবে সর্বাধিক বিক্রিত কিছু মডেল হলো মার্সিডিজ - এ ক্লাস, সি ক্লাস, জি ক্লাস, এস ক্লাস।
মধ্য ইউরোপীয় সময়

কেন্দ্রীয় ইউরোপীয় সময় (সিইটি), ইউরোপের বেশির ভাগ অঞ্চল ব্যবহার করা হয়। এটি সময় অঞ্চল নামগুলোর একটি যা ১ ঘণ্টা আগে স্থানাংকিত আন্তর্জাতিক সময়ের (ইউটিসি), ইউটিসি+১ অফসেট সময় সাথে (শীতঋতুতে)।
বেশীরভাগ ইউরোপীয় দেশগুলো কেন্দ্রীয় ইউরোপীয় গ্রীষ্মকাল সময়ের (সিইএসটি) দিবালোক সংরক্ষণ সময় ইউটিসি+২ ব্যবহার অবলম্বন করেছে।
নিম্নলিখিত দেশগুলো এবং শহরগুলো কেন্দ্রীয় ইউরোপীয় গ্রীষ্মকাল সময় এর ব্যবহার প্রচলিত আছে। মার্চের শেষ রবিবারে ইউটিসি +১ যোগ করা হয় এবং অক্টোবরের শেষ রবিবারে ইউটিসি -১ বিযোগ করা হয়।
অন্য দেশের জন্য ইউটিসি+১ দেখুন।
স্টুটগার্ট

স্টুটগার্ট () দক্ষিণ জার্মানির বাডেন-ভুর্টেমবের্গএর একটি শহর। শহরটি কাল বন এবং নেকার নদীর কাছে অবস্থিত। স্টুটগার্ট এবং তার মেট্রোপলিটান অঞ্চল সাংস্কৃতিক, প্রশাসনিক এবং অর্থনৈতিকের কারণে জার্মানির সর্বাপেক্ষা এক বিখ্যাত নগরী। এই শহরটি জনসংখ্যার দিক থেকে রুর, ফ্রাঙ্কফুর্ট, বার্লিন জার্মানির ষষ্ঠ বৃহত্তম শহর। স্টুটগার্ট থেকে সব চেয়ে কাছের বড় শহর গুলো হচ্ছে ফ্রাঙ্কফুর্ট (২১০ কিমি উত্তরে) এবং মিউনিখ (২২০ কিমি দক্ষিণ পূর্বে)। এই অঞ্চল বিশ্ব বিখ্যাত গাড়ির কম্পানি মার্সিডিজ বেঞ্জের প্রধান কার্যালয় রয়েছে।
স্টুটগার্ট এবং এর অঞ্চলে জার্মান চিন্তাধারা ও সাহিত্যের কিছু উল্লেখযোগ্য ব্যক্তিত্বের আবাসস্থল হয়েছে, সবচেয়ে গুরুত্বপূর্ণ হল জর্জ উইলহেম ফ্রেডরিখ হেগেল, ফ্রিডরিখ শিলার এবং ফ্রেডরিখ হোল্ডারলিন।
শহরটি, অটোমোবাইলের দোলনা হিসাবে তার প্রকৌশল ঐতিহ্যে, সবসময় গবেষণা এবং উদ্ভাবনের একটি ফলপ্রসূ জায়গা। স্টুটগার্টে ফ্রাউনহফার সোসাইটির (ড্রেসডেনের পরে) ফলিত গবেষণার জন্য জার্মানির দ্বিতীয়-সর্বোচ্চ সংখ্যক (ছয়টি) প্রতিষ্ঠান রয়েছে।
শহরটিকে একটি ঐতিহ্যবাহী বিশ্ববিদ্যালয় শহর হিসাবে বিবেচনা করা হয় না, তবে তা সত্ত্বেও উচ্চ শিক্ষার বিভিন্ন প্রতিষ্ঠান রয়েছে। তাদের মধ্যে সবচেয়ে উল্লেখযোগ্য হল:
বার্লিন, কলন এবং হ্যানোভারের মতো অন্যান্য জার্মান শহরের স্যুট অনুসরণ করে, ১ম মার্চ ২০০৮-এ বায়ুর গুণমান উন্নত করার লক্ষ্যে স্টুটগার্টে একটি নিম্ন নির্গমন অঞ্চল (LEZ) কার্যকর হয়। এটি স্টুটগার্ট 'এনভায়রনমেন্টাল জোন' (উমওয়েল্টজোন) এ প্রবেশকারী সমস্ত যানবাহনকে প্রভাবিত করে, বিদেশ থেকে আসা যানবাহন সহ।
স্টুটগার্টকে স্টুটগার্ট বিমানবন্দর (জার্মান: Flughafen Stuttgart, IATA: STR ) দ্বারা পরিবেশন করা হয়, একটি আন্তর্জাতিক বিমানবন্দর যা শহরের কেন্দ্র থেকে প্রায় ১৩ কিমি ( মাইল) দক্ষিণে প্রধানত পার্শ্ববর্তী শহরগুলির অন্তর্গত জমিতে অবস্থিত। S-Bahn লাইন S2 বা S3 বা Stadtbahn লাইন U6 ব্যবহার করে শহরের কেন্দ্র থেকে বিমানবন্দরে পৌঁছাতে ৩০ মিনিট সময় লাগে। স্টুটগার্ট বিমানবন্দর একটি রানওয়ে সহ জার্মানির একমাত্র আন্তর্জাতিক বিমানবন্দর। বিক্ষোভ এবং স্থানীয় উদ্যোগ সত্ত্বেও, দ্বিতীয় রানওয়ের প্রভাব মূল্যায়নের জন্য বর্তমানে জরিপ চলছে।
স্টুটগার্টে একটি হালকা রেল ব্যবস্থা রয়েছে যা স্টুটগার্ট স্ট্যাডবাহান নামে পরিচিত। শহরের কেন্দ্রস্থলে এবং ঘনবসতিপূর্ণ এলাকায়, Stadtbahn মাটির নিচে চলে। স্টেশনগুলিকে একটি 'U' চিহ্ন দিয়ে সাইনপোস্ট করা হয়, যার অর্থ হল Untergrundbahn (আন্ডারগ্রাউন্ড রেল)। ২০০৭ সাল পর্যন্ত, স্টুটগার্ট নিয়মিত ট্রামও চালাত। স্টুটগার্টের একটি বড় বাস নেটওয়ার্কও রয়েছে। Stadtbahn লাইন এবং বাস Stuttgarter Straßenbahnen AG (SSB) দ্বারা পরিচালিত হয়। স্টুটগার্টের আশেপাশের শহরতলী এবং আশেপাশের শহরগুলিকে স্টুটগার্ট এস-বাহন নামে একটি শহরতলির রেলওয়ে সিস্টেম দ্বারা পরিবেশন করা হয়, জাতীয় ডয়েচে বাহন এজি (ডিবি) দ্বারা সরবরাহ করা ট্র্যাকগুলি ব্যবহার করে। স্টুটগার্টের একটি বিশেষত্ব হল Zahnradbahn, একটি র্যাক রেলপথ যা বিদ্যুৎ দ্বারা চালিত এবং শহরের দক্ষিণ অভ্যন্তরীণ-শহর জেলা এবং দেগারলোচ জেলার মধ্যে মেরিয়েনপ্ল্যাটজ এর মধ্যে কাজ করে। এটি জার্মানির একমাত্র শহুরে র্যাক রেলপথ। স্টুটগার্টের একটি স্ট্যান্ডসিলবাহনও রয়েছে, একটি ফানিকুলার রেলপথ যা হেসলাচ এলাকায় এবং বন কবরস্থানে (ওয়াল্ডফ্রিডহফ) চলে। কিলেসবার্গ পার্কে, একটি বিশিষ্ট পাহাড়ের উপরে, যা শহরকে দেখা যাচ্ছে, সেখানে ডিজেল দ্বারা চালিত ক্ষুদ্র রেলপথ রয়েছে (এবং সপ্তাহান্তে বাষ্প সহ)।
কাজেম আলী

কাজেম আলী (১১ আগস্ট, ১৮৫২ - ১২ ফেব্রুয়ারি, ১৯২৬), চট্টগ্রামের শিক্ষাবিদ, ব্রিটিশ বিরোধী স্বাধীনতা সংগ্রামী ব্যাক্তিত্ব। তিনি কাজেম আলী স্কুল এন্ড কলেজের প্রতিষ্ঠাতা। কাজেম আলী মাস্টার নামে সমধিক পরিচিত। শিক্ষা বিস্তারে অগ্রণী ভূমিকা এবং জন‌দরদের কারণে চট্টগ্রামবাসী তাকে শেখ-ই-চাটগাম উপাধিতে ভূষিত করেন।
কাজেম আলী ১৮৫২ সনের ১১ ই আগস্ট চট্টগ্রামের ফরিদের পাড়ায় (বহদ্দারহাটের উত্তরে) জন্মগ্রহণ করেন। তার পিতা ছিলেন ইস্ট ইন্ডিয়া কোম্পানির আমলের নামকরা উকিল মুনশি কাসিম আলী। ১৮৩৬ সালে দেশে নবাবি আমলের আরবি ফার্সির স্থলে ব্রিটিশ সরকার ইংরেজি কায়েম করে। তখনকার এই পাঠশালা গুলো গুরু ঠাকুরের পাঠশালা নামে পরিচিত ছিল। কাজেম আলী কে ও বাল্য বয়সে গুরু ঠাকুরের পাঠশালায় যেতে হয়। কিন্তু স্কুলে যাওয়ার অনীহার কারণে তাকে হুগলিতে পাঠিয়ে দেয়া হয়। তিনি সেখান থেকে এন্ট্রান্স পাস করে দেশে ফিরে আসেন। ততদিনে দেশে আধুনিক শিক্ষা শুরু হয়েছে।
এন্ট্রান্স পাস করে কাজেম আলী সাতকানিয়া হাই স্কুলে (বর্তমানে সাতকানিয়া আদর্শ উচ্চ বিদ্যালয় শিক্ষকতা গ্রহণ করেন। এই জন্য তিনি কাজেম আলী মাস্টার নামে বেশি পরিচিত। তিনি সাতকানিয়া থেকে এসে পরবর্তীতে চাকমা রাজার কাছ থেকে ৬০ টাকায় কেনা জমিতে ১৮৮৫ সালে চিটাগাং মিডল ইংলিশ স্কুল নামে নিজের স্কুল প্রতিষ্ঠা করেন। অচিরেই শিক্ষক হিসেবে চট্টগ্রামে তিনি সুনাম অর্জন করেন। চট্টগ্রাম বাসীর উৎসাহ দেখে তিনি পিতার সম্পত্তি বন্ধক দিয়ে ১৮৮৮ সালে চিটাগাং হাই ইংলিশ স্কুল প্রতিষ্ঠা করেন। তার মৃত্যুর পর ১৯২৮ সালে এই স্কুলের নাম পরিবর্তিত হয়ে কাজেম আলী হাই স্কুল হয় এবং ২০১২ সালে স্কুলটি কলেজে উন্নীত হয়।।
কাজেম আলী মাষ্টার ছিলেন হিন্দু মুসলিম ঐক্যের প্রতীক। তিনি কংগ্রেস কমিটি, মুসলিম লীগ, চট্টগ্রাম কংগ্রেস কমিটি, খিলাফত কমিটি প্রভৃতি সহ বহু স্কুল- মাদ্রাসার সাথে যুক্ত ছিলেন। তিনি ১৮৯৩ সাল থেকে আমৃত্যু চট্টগ্রামের পৌরসভার কমিশনার ছিলেন। নিঃস্বার্থ জনসেবার জন্য তিনি দুবার "কায়সার -ই-হিন্দ গোল্ড মেডেল" এবং "সার্টিফিকেট অব অনার" এ ভুষিত হন পরে তা তিনি সরকারকে ফিরিয়ে দেন। ১৯১১ সালে অসহযোগ আন্দোলনের নেতা হিসেবে যতীন্দ্র মোহন সেনগুপ্ত, ত্রিপুরা চরণ চৌধুরী, স্বমী দীনানন্দ, নৃপেন ব্যানার্জী সহ অন্যান্য নেতৃবৃন্দের সাথে কারাবরণ করেন। ঐবছর সাধারণ নির্বাচনে কাজেম আলী মাষ্টার কংগ্রেস টিকেটে ইন্ডিয়া পার্লামেন্টের সদস্য নির্বাচিত হন।
এই মহাপুরুষ ১৯২৬ সালের ১১ ফেব্রুয়ারি সংসদ অধিবেশন চলাকালে মারা যান। দিল্লীতে তাকে সম্মানের সাথে সমাহিত করা হয় এবং তার স্মৃতিসৌধ শেখ-ই-চাঁটগাম হিসেবে আছে।
আন্দ্রানিক হাকোবিয়ান

আন্দ্রানিক হাকোবিয়ান (জন্ম ৬ই অক্টোবর, ১৯৮১ আর্মেনিয়ার এচমিয়াজিনে) আর্মেনিয়ান অপেশাদার মুষ্টিযোদ্ধা। তিনি ২০০৮অলিম্পিকে মিডলওয়েট বিভাগে লড়াই করার যোগ্যতা অর্জন করেন।
তিনি নইম তারবুঞ্জার কাছে ১৩:১৬তে পরাজিত হন, তবে তৃতীয়স্থানের লড়াইয়ে তিনি ইস্তভান জিলকে পরাস্ত করেন। ২০০৯ বিশ্ব অপেশাদার মুষ্টিযুদ্ধ চ্যাম্পিয়নশিপে তিনি রূপো জেতেন। আর আব্বোস আতোয়েভ জেতেন সোনা।
সিমুলা (প্রোগ্রামিং ভাষা)

সিমুলা হলো দুইটি সিম্যুলেশন প্রোগ্রামিং ভাষার নাম; যারা সিমুলা ১ এবং সিমুলা ৬৭ হিসাবে পরিচিত এবং ১৯৬০-এর দশকে অসলোতে অবস্থিত নরওয়েজীয়ান কম্পিউটার সেন্টারে উলাহ্‌-ইয়োহান ডাল ও ক্রিস্টেন নিগার্ড কর্তৃক উদ্ভাবিত। সিনটেক্টিক্যাললি এটি ALGOL 60-এর একটি বিশ্বস্ত সুপারসেট।
সিমুলা ৬৭ যে সব নতুন বিষয়ের সূচনা করে সেগুলো হলো: ক্লাস, সাব-ক্লাস, ভার্চুয়াল মেথড, ডিসক্রিট ইভেন্ট সিমুলেশন (Discrete event simulation) এবং গারবেজ কালেকশন।
সিমুলাকে প্রথম অবজেক্ট ওরিয়েন্টেড প্রোগ্রামিং ভাষা হিসেবে বিবেচনা করা হয়। এর নামকরণ থেকেই বুঝা যায় যে, সিমুলা ডিজাইন করা হয়েছে সিমুলেশন এর জন্য।
সিমুলা বিভিন্ন অ্যাপ্লিকেশনের সিমুলেশন এর জন্য ব্যবহার করা হয়, যেমন: ভি এল এস আই ডিজাইন, প্রসেস মডেলিং, প্রোটোকল, অ্যালগরিদম। এছাড়াও অন্যান্য অ্যাপ্লিকেশন যেমন, টাইপসেটিং, কম্পিউটার গ্রাফিক্স, শিক্ষা ইত্যাদি।
সি++, জাভা, সি# এ সিমুলা-টাইপ অবজেক্টের ব্যবহার দেখে সিমুলা প্রোগ্রামিং ভাষার সহজেই প্রভাব বুঝা যায়।
সুবর্ণচর উপজেলা

সুবর্ণচর উপজেলা বাংলাদেশের নোয়াখালী জেলার অন্তর্গত একটি উপজেলা। ২০০৪ সালে নোয়াখালী সদর উপজেলা বিভক্ত করে দুটি উপজেলা ভাগ করা হয় এবং একটি উপজেলার নাম রাখা হয় সুবর্ণচর উপজেলা। অপর উপজেলার নাম কবিরহাট উপজেলা।
সুবর্ণচর উপজেলা নোয়াখালী সদর থেকে ২০ কিলোমিটার দাক্ষিণে অবস্থিত। এ উপজেলার উত্তরে কোম্পানীগঞ্জ উপজেলা ও নোয়াখালী সদর উপজেলা, দক্ষিণে হাতিয়া উপজেলা, পূর্বে কোম্পানীগঞ্জ উপজেলা ও চট্টগ্রাম জেলার সন্দ্বীপ উপজেলা, পশ্চিমে লক্ষ্মীপুর জেলার রামগতি উপজেলা।
সুবর্ণচর উপজেলায় ৮টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম চর জব্বর থানার আওতাধীন।
শিক্ষার হার, শিক্ষা প্রতিষ্ঠান গড় হার ৮৩.৫০%; পুরুষ ৩৯.২৭%, মহিলা ৪৪.২৩%। কলেজ ৫, মাধ্যমিক বিদ্যালয় ১৭, প্রাথমিক বিদ্যালয় ৬০, কমিউনিটি প্রাথমিক বিদ্যালয় ১৪, মাদ্রাসা ১৩।
মাইক্রোকম্পিউটার

মাইক্রোকম্পিউটার বা অনুসঙ্গণক হল এমন এক ধরনের কম্পিউটার যেখানে একটি মাইক্রোপ্রসেসর সিপিইউ হিসেবে কাজ করে। মেইনফ্রেম কম্পিউটার এবং মিনি কম্পিউটারের তুলনায় এটি ছোট আকারের হয়ে থাকে।
মিনিকম্পিউটারের সূচনার পর মাইক্রোকম্পিউটার ও বেশ জনপ্রিয় হয়ে উঠে।মিনিকম্পিউটারের অনেক আলাদা আলাদা যন্ত্রাংশের পরিবর্তে মাইক্রোকম্পিউটারে ব্যবহার শুরু হয় মাইক্রোচিপের।
মাইক্রোপ্রসেসর এবং সেমিকন্ডাক্টর মেমোরীর মূল্য ধীরে ধীরে হ্রাস পাওয়ায় মাইক্রোকম্পিউটারের মূল্য হ্রাস পেতে থাকে। যার ফলে এটি ব্যবহার করা সবার জন্য সহজ হয়ে উঠে।
এছাড়াও অন্য যে সব কারণে মাইক্রোকম্পিউটার জনপ্রিয় হয়ে উঠে সেগুলো হলো:
এ সকল কারণে মাইক্রোকম্পিউটার ১৯৭০ এবং ১৯৮০'র দশকে বেশ জনপ্রিয়তা অর্জন করে।
অনেক কম্পিউটার প্রস্তুতকারক প্রতিষ্ঠান ছোট ছোট ব্যবসায়ীক প্রয়োজনীয়তার কথা ভেবে মাইক্রোকম্পিউটার বাজারজাত করা শুরু করে। ১৯৭৯ সালে বিভিন্ন নামকরা কোম্পানি হিসাব সংরক্ষণ, তথ্য ব্যবস্থাপনা, মুদ্রণ ইত্যাদি ব্যবসায়ীক প্রয়োজনীয়তার মেটানোর জন্য কম্পিউটারের সিস্টেম ডিজাইন করে। যার কারণে একটি ব্যবসা প্রতিষ্ঠানের জন্য মিনিকম্পিউটার ক্রয় করার প্রয়োজনীয়তা হ্রাস পায়।
মাইক্রোকম্পিউটারের এ জনপ্রিয়তা অনেক সফটওয়্যার নির্মাতা প্রতিষ্ঠানের দৃষ্টি আকর্ষণে সক্ষম হয়। সময়ের চাহিদায় এ ধারা অব্যাহত থাকে। যা কারণে মাইক্রোকম্পিউটারের জন্য নিত্য নতুন সফটওয়্যার তৈরি হতে থাকে।
কম্পিউটার নিরাপত্তা

আকস্মিক দুর্ঘটনাজনিত কারণে বা অবাঞ্ছিত ব্যক্তি কর্তৃক কম্পিউটারের ব্যবহৃত তথ্যের ক্ষতিসাধন, পরিবর্তন বা গোপনীয়তা ফাঁসের বিরুদ্ধে নিরাপত্তামূলক ব্যবস্থাকে কম্পিউটারের নিরাপত্তা বলে।
প্রশাসনিক ও কারিগরি, দুই ধরনের নিরাপত্তা ব্যবস্থা গ্রহণের প্রয়োজন হয়।
কম্পিউটারের নিরাপত্তা ব্যবস্থা দুই রকমের হয়ে থাকে; বাহ্যিক নিরাপত্তা ও অভ্যন্তরীণ নিরাপত্তা।
নিরাপত্তার উদ্দেশ্যে গোপনীয় তথ্যগুলো কম্পিউটারের বিশাল তথ্য ভাণ্ডার ও পরিচালনা ব্যবস্থা থেকে পৃথকভাবে নিরাপত্তা কার্নেল বা অত্যাবশ্যকীয় অংশে সংরক্ষণ করা হয়।
পরিসংখ্যানবিদরা অনেক সময় বিপুল সংখ্যক লোকের ব্যক্তিগত তথ্য সংগ্রহ করে কম্পিউটারের সাহায্যে সামগ্রিক প্রতিবেদন তৈরি করেন। যেমন, আদমশুমারির সময় এমনটি করা হয়। এসব ক্ষেত্রে ব্যক্তিগত তথ্য গোপন রাখা খুব কষ্টকর।
বিভিন্ন তথ্যকে গোপন কোডের মাধ্যমে সংরক্ষণ করে গোপনীয়তা রক্ষা করা সম্ভব।
গিলগামেশ

গিলগামেশ (; , Gilgameš, বিলগামেস হিসেবেও পরিচিত ছিল)। গিলাগামেশ মহাকাব্যের প্রধান চরিত্র। মেসোপটেমীয় পুরাণ নামটি সুমের, আক্কাদীয়, আসিরিয়া এবং ব্যাবিলনিয়া পুরাণ সম্মিলিতভাবে দেওয়া হয়েছে, ইরাকের টাইগ্রিস এবং ইউফ্রেটিস নদীর মাঝে এটি অবস্থান। সুমেররা বহু ঈশ্বরবাদী ধর্মের অনুসারি ছিল। তার প্রাণী বা বস্তুতে নরত্ব আরোপ সম্পর্কিত ঈশ্বর অথবা ঈশ্বরীর প্রতিরূপ সৃষ্টি করতো যারা শক্তি অথবা বিশ্বের উপস্থিতি নির্দেশ করতো, পরবর্তী কালে প্রায় গ্রিক পুরাণ মতো।
গিলগামেশ ছিল মেসোপটেমীয় পুরাণের একটি চরিত্র। তার গল্প মানবিক ইতিহাসের প্রথম মহাকাব্যে বর্ণনা করা হয়েছে, যা পরবর্তীতে গিলগামেশের মহাকাব্য নামে নামকরণ করা হয়েছিল। আনুমানিক খ্রিষ্টপূর্ব ২০০০ সালে রচিত এই অসম্পূর্ণ মহাকাব্য কিউনিফর্ম লিপিতে লিখিত। সম্রাট আসুরবানিপলের গ্রন্থগারে সংরক্ষিত কাব্যটির মোট চরণ সংখ্যা ৩ হাজার। জনশ্রুতি আছে গিলগামেশ ছিলেন উরুক রাজ্যের রাজা। এই কাব্যে গিলগামেশের দুঃসাহসীক স্বর্গাভিযানের কাহিনি বর্ণনা করা হয়েছে।
গিলগামেশের বিভিন্ন উপকথা জন্য অনুবাদিত সুমেরিয় ভাষায় লেখাছেঃ
|-
চট্টগ্রাম সরকারি উচ্চ বিদ্যালয়

চট্টগ্রাম সরকারি উচ্চ বিদ্যালয় বাংলাদেশের দক্ষিণ-পূর্বাঞ্চলের বন্দর নগরী চট্টগ্রামের কলেজ রোডে অবস্থিত একটি সরকারি মাধ্যমিক বিদ্যালয়। ১৯০৬ খ্রিষ্টাব্দে এটি চট্টগ্রাম ট্রেইনিং স্কুলের প্র্যাকটিসিং স্কুল হিসেবে প্রতিষ্ঠিত হয়। এটি ছিল মূলত একটি মিডল ইংলিশ স্কুল। পরবর্তীতে, এটি জুনিয়র হাই স্কুল হিসাবে স্বীকৃতি পায়। ২০১৮ সালে বিদ্যালয়ের ১১১ বর্ষ পূর্তি উৎসব আয়োজিত হয়।
বিদ্যালয়টি ১৯০৬ খৃষ্টাব্দে প্রতিষ্ঠিত হয়। বিদ্যালয়ের প্রতিষ্ঠাকালীন নাম ছিল মিডল ইংলিশ স্কুল (এম.ই.স্কুল)। ১৯১৮ সালে বিদ্যালয়টিকে সরকারি ঘোষণা করা হয়। ১৯৫৮ সালে বেসরকারিভাবে (৪র্থ থেকে ৬ষ্ঠ) অতিরিক্ত শাখা খোলার অনুমতি দেয়া হয়। ১৯৬৬ সালে বিদ্যালয়টিকে চট্টগ্রাম সরকারি জুনিয়র হাই স্কুল ঘোষণা করা হয়। ১৯৭৭ সালে একে চট্টগ্রাম সরকারি উচ্চ বিদ্যালয় নামকরণ করা হয়। ১৯৮১ সালে এস.এস.সি প্রথম ব্যাচে ভর্তি করানো হয়। ২০০৯ সালে দ্বৈত শিফট চালু করা হয়।
অত্র বিদ্যালয়টি চট্টগ্রাম নগরীর অন্যতম গুরুত্বপূর্ণ এলাকা চকবাজারের কলেজ রোডে অবস্থিত। এর বিপরীতে চট্টগ্রাম কলেজ এবং পাশে হাজী মুহাম্মদ মহসিন কলেজ অবস্থিত।
ব্রিটিশ উপনিবেশকাল থেকেই এ বিদ্যালয় চট্টগ্রাম অঞ্চলে শিক্ষা বিস্তারে অনন্য ভূমিকা পালন করছে। পঞ্চম থেকে দশম শ্রেণি পর্যন্ত বর্তমানে প্রায় ২১০০ জন ছাত্র এখানে অধ্যয়নরত। প্রভাতী ও দিবা- এ দু'টি শাখায় পাঠদান পরিচালিত হয়।
নবম-দশম শ্রেণিতে রয়েছে বিজ্ঞান ও মানবিক বিভাগ। প্রতিবছর ডিসেম্বরে প্রতিযোগীতামূলক পরীক্ষার মাধ্যমে পঞ্চম শ্রেণিতে ছাত্র ভর্তি করানো হতো। তবে ২০২০ সালে করোনা ভাইরাস সংক্রমণের পর থেকে লটারির মাধ্যমে ভর্তি প্রক্রিয়া চালু হয়। চট্টগ্রাম জেলা প্রশাসন কর্তৃক ভর্তি প্রক্রিয়া সম্পূর্ণ পরিচালিত ও নিয়ন্ত্রিত হয়।
বিদ্যালয়ের পাঠকার্য পরিচালনা এবং অন্যান্য প্রাতিষ্ঠানিক কার্যক্রম পরিচালনার জন্য বিদ্যালয়ে রয়েছেন ৫২ জন শিক্ষক-শিক্ষিকা। একজন প্রধান শিক্ষকের নেতৃত্বে এবংদুইজন সহকারী প্রধান শিক্ষকের সার্বিক তত্ত্বাবধানে বিদ্যালয়ের যাবতীয় কার্যক্রম পরিচালিত হয় । এছাড়াও দাপ্তরিক বিভিন্ন কাজে সহযোগিতা করার জন্য আছে ১০ জন কর্মকর্তা-কর্মচারী।
রেসিফি

রেসিফি (, আইপিএ: ʁeˈsifi) হচ্ছে ব্রাজিলের ৪র্থ বৃহত্তম মেট্রোপলিটান শহর। শহরটির লোকসংখ্যা প্রায় ৩৭,৬৮,৯০২, এবং এটি ব্রাজিলের উত্তর/উত্তরপূর্ব অঞ্চলের সর্ববৃহৎ শহর। সেই সাথে এটি ব্রাজিলের পের্নাম্বুকো প্রদেশের রাজধানী। ২০০৯ সালে শহরটির জনসংখ্যা ছিলো প্রায় ১৫,৬১,৬৫৯। বেবেরিবে নদী ও ক্যাপিবারিবে নদীর একসাথে মিলিত হয়ে যেখানে আটলান্টিক মহাসাগরে পতিত হয়েছে, সেখানে শহরটি অবস্থিত। একই সাথে এটি আটলান্টিক মহাসাগরের একটি অন্যতম গুরুত্বপূর্ণ সমুদ্রবন্দর। পর্তুগিজ ভাষায় রেসিফি অর্থ প্রবাল, এবং এই শহরের উপকূল জুড়ে বিস্তৃত প্রবাল প্রাচীর লক্ষ্য করা যায়। রেসিফির আশে পাশে অবস্থিত দ্বীপগুলোর মধ্যে প্রায় ৫০টি সেতুর মাধ্যমে সড়ক যোগাযোগ স্থাপিত হয়েছে। শহরটির এই বৈশিষ্ট্যের কারণে একে ব্রাজিলের ভেনিস হিসেবে অভিহিত করা হয়।
রেসিফি মহানগরীয় অঞ্চল হচ্ছে পের্নাম্বুকো প্রদেশের প্রধান শিল্পাঞ্চল। এখানকার মূল উৎপাদিত পণ্যসামগ্রী ও কাঁচামালের মধ্যে রয়েছে ইক্ষু ও ইক্ষু থেকে উৎপন্ন চিনি ও ইথানল (ইথানল জ্বালানি হিসেবে ব্যবহৃত হয়), ইলেকট্রনিক্স পণ্যসাগমগ্রী, খাদ্য ও অন্যান্য। সরকারের রাজস্ব ভর্তুকির মাধ্যমে ১৯৭০ থেকে ১৯৮০-এর দশকে বেশ কিছু শিল্প উদ্যোগ এখানে প্রতিষ্ঠিত হয়। রেসিফি ব্রাজিলের উত্তর ও উত্তরপূর্বাঞ্চলের সর্ববৃহৎ ও সবচেয়ে গুরুত্বপূর্ণ বাণিজ্য কেন্দ্র। এ শহরে অবস্থিত বাণিজ্যিক প্রতিষ্ঠানের সংখ্যা প্রায় ৫২,৫০০, এছাড়াও রেসিফির মূল মহানগরীয় অঞ্চলে আরও ৩২,০০০ বাণিজ্যিক প্রতিষ্ঠান অবস্থিত। সব মিলিয়ে রেসিফিতে অবস্থিত বাণিজ্যিক প্রতিষ্ঠানের সংখ্যা প্রায় ৮৫,০০০।
সরকারি
শিক্ষা
ছবি
পর্যটন
ওয়েলিংটন

ওয়েলিংটন (; , or ) হল নিউজিল্যান্ডের রাজধানী শহর। এটি উত্তর দ্বীপ এর দক্ষিণ-পশ্চিম প্রান্তে, কুক স্ট্রেইট এবং রেমুটাকা রেঞ্জ এর মধ্যে অবস্থিত। ওয়েলিংটন হল নিউজিল্যান্ডের তৃতীয় বৃহত্তম শহর এবং এটি ওয়েলিংটন অঞ্চলের প্রশাসনিক কেন্দ্র। এটি একটি সার্বভৌম রাষ্ট্রের বিশ্বের দক্ষিণতম রাজধানী।
ওয়েলিংটন নগর এলাকাটি হল উত্তর আইল্যান্ডের দক্ষিণাংশের প্রধান জনবহুল এলাকা। নগর এলাকাটি প্রধান চারটি অংশে বিভক্ত: ওয়েলিংটন সিটি,ওয়েলিংটন হারবার-এর প্রান্তে, শহরটির সবচেয়ে জনবহুল অংশ যেখানে শহরের অর্ধেক লোক বাস করে; পরিরুয়া সিটি on পরিরুয়া হারবার-এর প্রান্তে অবস্থিত। এছাড়া লোয়ার হার্ট সিটি এবং আপার হার্ট একত্রে হার্ট ভ্যালি নামে পরিচিত।
২০০৯ সালে পরিসংখ্যান অনুযায়ী ওয়েলিংটন হল জীবযাপনের মানের দিক দিয়ে পৃথিবীর ১২ তম শ্রেষ্ঠ শহর।.
ওয়েলিংটন শহরটির নাম রাখা হয়েছিল আর্থার ওয়েলেসলে, ওয়েলিংটনের প্রথম ডিউক ওয়াটারলু যুদ্ধের সেনানয়ক এর নামে।
ওয়েলিংটন হল নিউজিল্যান্ডের রাজনৈতিক কেন্দ্র । মন্ত্রণালয়সমূহ সংসদ, সরকারি প্রধান অফিসসমূহ সরকারি, নিউজিল্যান্ড ভিত্তিক আন্তর্জাতিক সংগঠনের প্রধান অফিসসমূহ, প্রভৃতি ওয়েলিংটনে অবস্থিত।
ওয়েলিংটন শহরের প্রাণকেন্দ্রটি শিল্পের সমাহারে সুনিপুনভাবে সাজানো গোছানো। তুলনামূলক ছোট্ট এই শহরটিতে রয়ছে বেশ বড় ধরনের জমজমাট কাফে সংস্কৃতি আর নাইটলাইফ। এছাড়া নিউজিল্যান্ডের চলচ্চিত্র এবং নাট্যকলার দিক থেকেও শহরটি বেশ গুরুত্বপূর্ণ।
শহরটিতে গড়ে ২০২৫ ঘণ্টা (বা ১৬৯ দিন) সূর্যের আলো দেখা যায় এছাড়া সাধারণত সারা বছরে তাপমাত্রা থাকে সর্বোচ্চ ২৫ °সে (৭৭ °ফা), এবং সর্বোনিম্ন ৪ °সে (৩৯ °ফা)।
ঐতিহাসিক বেসিন রিসার্ভ মাঠে ১৯৩০ সাল থেকে ক্রিকেট খেলা অনুষ্ঠিত হয়। নিউজিল্যান্ডের অত্যন্ত পয়া এই মাঠে পাকিস্তান ও শ্রীলংকার টেস্ট জয়ের রেকর্ড ভালো হলেও ভারতের খুব একটা ভালো নয়। ১৯৬৮ সালের পর কখনোই জয় পায়নি।
এসআরএস ল্যাবস

এসআরএস ল্যাবস, সান্টা এ্যানা, ক্যালিফোর্নিয়া ভিত্তিক একটি শব্দ-প্রকৌশল কোম্পানি। প্রতিষ্ঠানটি শব্দ প্রযুক্তি বিষয়ক সফট্‌ওয়্যার এবং ডিভাইস তৈরি করে থাকে, যা বিভিন্ন ইলেক্ট্রনিক পণ্যসামগ্রীতে ব্যবহৃত হয়। ১৯৯৩ সালে এস.আর.এস প্রতিষ্ঠিত হয় এবং ১৯৯৬ সালে NASDAQ স্টক এক্সচেঞ্জের তালিকাভুক্ত হয়। বিশ্বখ্যাত বিভিন্ন প্রযুক্তি কোম্পানি যেমন- মাইক্রোসফট, স্যামসাং, এল জি, তোশিবা, ডেল, এইচ পি, সনি এস.আর.এস ল্যাবের সফট্‌ওয়্যার ও ডিভাইস ব্যবহার করে থাকে।
২০০৮ এ প্রায় ৩৬ মিলিয়ন ফ্ল্যাট-প্যানেল টেলিভিশন এস.আর.এস-এর শব্দ প্রযুক্ত ব্যবহার করেছে, যা বিশ্বের টেলিভিশন বাজারের ৩০ শতাংশ। এস.আর.এস ল্যাবের ৩০০-এরও অধিক ব্যবসায়িক অংশীদার এবং এর প্রযুক্তিপণ্য উদ্ভাবনের জন্য ১৫০টি প্যাটেন্ট রয়েছে।
এস.আর.এস ল্যাব নিম্নোক্ত পণ্য তৈরি করে থাকে:
অবধূত (সাহিত্যিক)

অবধূত (২ নভেম্বর ১৯১০ – ১৩ এপ্রিল ১৯৭৮) বা কালিকানন্দ অবধূত ছিলেন একজন বিশিষ্ট ভারতীয় বাঙালি ঔপন্যাসিক ও তন্ত্রসাধক। তার প্রকৃতনাম দুলালচন্দ্র মুখোপাধ্যায়। জন্ম কলকাতার ভবানীপুরে। পুত্র অমল মুখোপাধ্যায়ের জন্মের পর প্রথমা স্ত্রীর মৃত্যু হলে উজ্জয়িনীর মহাকাল মন্দিরে সন্ন্যাস (অবধূত) গ্রহণ করেন। সন্ন্যাসজীবনে তার নাম হয় কালিকানন্দ অবধূত। সন্ন্যাসজীবনে তার ভৈরবী স্ত্রীও ছিল। হুগলি জেলার চুঁচুড়ায় স্বপ্রতিষ্ঠিত রুদ্রচণ্ডী মঠে তার মৃত্যু হয়।
তিনি গোপনে বৈপ্লবিক কাজের সাথে যুক্ত ছিলেন। নিজেকে গা ঢাকা দিতে দুই দশক বিভিন্ন স্থানে আশ্রয় নেন। সব স্থানের নাম আজও জানা যায়নি। আত্মগোপন করতে বাংলাদেশের ফরিদপুর, ভারতের বাইরে বর্মা (এখন মিয়ানমার), মধ্য প্রদেশের উজ্জয়িনীতে কাটান। তিনি উত্তর প্রদেশের কাশীর কালীমন্দিরের পূজারীও ছিলেন। মুর্শিদাবাদের জজান, বর্ধমানের উদ্ধারণপুর ঘাটে জীবনের বেশ কিছু বছর অতিবাহিত করেন। তিনি পাকিস্তানের বেলুচিস্তান প্রদেশে অবস্থিত হিংলাজ মাতা মন্দির দর্শনেও গিয়েছিলেন।
'অবধূত' ছদ্মনামে তিনি একাধিক গ্রন্থ রচনা করেছিলেন। ১৯৫৪ সালে "মরুতীর্থ হিংলাজ" নামক উপন্যাস রচনা করে খ্যাতি অর্জন করেন। এই উপন্যাসটি অবলম্বনে একটি জনপ্রিয় চলচ্চিত্রও নির্মিত হয়, যার কেন্দ্রীয় চরিত্রে অভিনয় করেন বিকাশ রায় ও উত্তমকুমার। তার অপর বিখ্যাত গ্রন্থ "উদ্ধারণপুরের ঘাট" (১৯৬০)। তিনি উপনিষদ গ্রন্থ সম্পাদন করেন।
হংসনারায়ণ ভট্টাচার্য তার সম্পর্কে লিখেছেন, "উদ্ভট কাহিনী-কল্পনা, বীভৎস রস, তান্ত্রিক ধর্মসাধনার গুহ্য রহস্য ও উৎকট যৌনাচার অবধূতের রচনার বৈশিষ্ট্য, - শক্তিমত্তা সত্ত্বেও শিথিল বিন্যাস ও যৌনতার আধিক্য ত্রুটিরূপে গণ্য।" শিশিরকুমার দাশের মতে, "তাঁর রচনার বৈশিষ্ট্য ভয়াবহ ও বীভৎস রসের আধিক্য। প্রবল জনপ্রিয়তা সত্ত্বেও কোনো কোনো সমালোচক তাঁর বিষয়নির্বাচন ও প্রয়োগরীতির প্রতি সংশয়ী ছিলেন।"
অবধূত রচিত উপন্যাসগুলি হল:
ইউনিভার্স চ্যাম্পিয়নশিপস

ইউনিভার্স চ্যাম্পিয়নশিপস একটি আন্তর্জাতিক বডিবিল্ডিং বা শরীর-গঠন প্রতিযোগিতা। যুক্তরাজ্যের ন্যাশনাল অ্যামেচার বডিবিল্ডারস অ্যাসোসিয়েশন (NABBA) প্রতিবছর এর আয়োজন করে। এই চ্যাম্পিয়নশিপের অধীনে কয়েকটি প্রতিযোগিতা রয়েছে: মিস্টার ইউনিভার্স, মিস ফিজিক এবং মিস ফিগার।
১৯৪৮ সালে প্রথমবারের মত ইউনিভার্স চ্যাম্পিয়নশিপ আওয়োজিত হয়। তবে এই আওয়োজন ছিল শুধু তরুণদের জন্য। যেসব তরুণ কখনও কোন শরীর গঠন প্রতিযোগিতায় অংশ নেয়নি এবং অর্থ পুরস্কার লাভ করেনি, কেবল তারাই এই প্রতিযোগিতায় অংশগ্রহণ করতে পারে। ১৯৫২ সালে পেশাজীবী বডিবিল্ডারদের জন্য শরীর গঠন প্রতিযোগিতা চালু করা হয়। ১৯৬৬ সালে মেয়েদের জন্য মিস ফিজিক প্রতিযোগিতা চালু করা হয়। মিস ফিগার প্রতিযোগিতা শুরু হয় ১৯৮৬ সালে। সেসময় ইন্টারন্যাশনাল ফেডারেশন অফ বডিবিল্ডিং এন্ড ফিটনেসও মিস্টার ইউনিভার্স নামক প্রতিযোগিতার আয়োজন শুরু করে। ১৯৭৬ সালে এর নাম পরিবর্তন করে ওয়ার্ল্ড অ্যামেচার বডিবিল্ডিং চ্যম্পিয়নশিপ রাখা হয়।
মিস্টার ইউনিভার্স একটি বডিবিল্ডিং প্রতিযোগিতা। এই প্রতিযোগিতায় অ্যাথলেটদের শরীরের প্রতিসমতা, গঠন, আকারের ভিত্তিতে বিচার করা হয়। অধিকাংশ বিচারকার্য দিনের বেলায় সম্পন্ন হয়। চূড়ান্ত বিচারকার্য প্রতিযোগিতার সমাপনী অনুষ্ঠানে করা হয়।